MSK DSK-lardan şikayətə baxıb, Pənah Hüseyn qərarla razılaşmayıb - Report.az\nNEFT $ 51.74\nMSK DSK-lardan şikayətə baxıb, Pənah Hüseyn qərarla razılaşmayıb\n5 Oktyabr, 2015 17:37\nBakı. 5 oktyabr. REPORT.AZ/ Mərkəzi Seçki Komissiyasının (MSK) növbəti iclası keçirilib.\nSonra bu il noyabrın 1-nə təyin edilən parlament seçkilərilə əlaqədar MSK-ya daxil olan müraciətlərə baxılıb.\nKomissiyanın katibi Arifə Muxtarova deyib ki, “Azadlıq-2015” seçki bloku tərəfindən 79 saylı İmişli Seçki Dairəsindən namizədliyi irəli sürülən Mirismayıl Hadi MSK-ya müraciət edib. O, müraciətində Dairə Seçki Komissiyasından etdiyi şikayətini geri götürdüyünü elan edib. Ona görə də M.Hadinin müraciətinə xitam verilib.\n15 saylı Yasamal birinci Seçki Dairəsindən namizədliyini irəli sürən Gəray Əsədov DSK-nın qərarını mübahisələndirib. MSK onun DSK-ya təqdim etdiyi imzalardan 515-ni etibarlı hesab edib, G.Əsədovun namizədliyi qeydə alınıb.\n64 saylı Sabirabad ikinci Seçki Dairəsindən “Azadlıq-2015” seçki bloku tərəfindən namizədliyi irəli sürülən Qiyas Sadıqbəylinin səlahiyyətli nümayəndəsi Pənah Hüseyn MSK-ya müraciət edib. P.Hüseyn müraciətində bildirib ki, DSK-nın Q.Sadıqbəyli ilə bağlı çıxardığı qərar əsassızdır. MSK şikayəti təmin etməyib.\nP.Hüseyn MSK-nın qərarına etiraz edib. O bildirib ki, DSK-nın qərarı qüvvədən düşməlidir, bununla bağlı MSK ayrıca qərar qəbul etməlidir. P.Hüseyn MSK-nın qərarından məhkəməyə şikayət edəcəklərini qeyd edib.\n118 Ağdam şəhər Seçki Dairəsindən deputatlığa namizədliyini irəli sürən Musa Ağayevin şikayətinə də baxılıb. Ekspert Qrupunun araşdırması nəticəsində məlum olub ki, M.Ağayevin DSK-ya təqdim etdiyi imzalar yetərli və etibarlıdır. MSK M.Ağayevin namizədliyini qeydə alıb.


Ana səhifə » Dünya » Avropa İttifaqı 2017-ci ildə: əsas ziddiyyətlər və mümkün transformasiyalar\nXülasə. Məqalədə analitiklərin təhlilləri əsasında Avropa İttifaqının (Aİ) yaxın perspektivdə bir təşkilat kimi vəziyyəti analiz edilib. Göstərilib ki, burada müxtəlif variantlar meydana çıxa bilər. Onlardan hansının reallaşması məsələsi ehtimallıdır. Əksər ekspertlər hesab edirlər ki, Aİ nə dağılacaq, nə də dünya siyasətində geosiyasi statusunu yeni səviyyəyə yüksəldəcək. Onun vəziyyəti xeyli dərəcədə qeyri-müəyyən olaraq qalacaq. Burada həm təşkilatdaxili təkamül dinamikası, həm də qlobal geosiyasətdə özünü göstərən əsas tendensiyalar rol oynayır. Müəllifə görə, Aİ daxilində radikal millətçiliyin vüsət alması ilə yanaşı, ABŞ-Rusiya-Çin “üçlüyü”nün yeni qüvvələr balansı yaratmaq istiqamətində atdıqları addımlar Brüsseli çətin vəziyyətə salır. Təşkilat daxilində demokratiya və şəffaflığın azalması qlobal miqyasda müşahidə edilən yeni geosiyasi trendlərlə birgə Aİ-nin perspektivini şübhə altına alır.\n2017-ci ilin gəlişi ilə mütəxəssislərin Avropa İttifaqının taleyi ilə bağlı fikirləri və proqnozları dərc edilməkdədir. Bu maraq təsadüfi deyil. Onun əsas səbəbi, ümumiyyətlə, qlobal siyasətdə olduqca əhəmiyyətli dəyişikliklərin baş verməsidir. ABŞ-dakı prezident seçkisinin gözlənilməz nəticəsi, Rusiyanın güclü geosiyasi demarşı, Çinin yeni inkişaf səviyyəsinə yüksəlməsi, inkişaf etməkdə olan ölkələrin (məsələn, Türkiyənin) əldə etdikləri uğurlar dünyanın siyasi dinamikasına öz təsirini göstərir.\nBütün bunlar Aİ-nin sistem böhranı mərhələsinə qədəm qoyduğunu göstərir. Bir sıra ekspertlər təşkilatın əyalətlərində, eləcə də Aİ-nin yaxın xaricində qeyri-sabitliyin, müşahidə edilən risklərin artmasını ayrıca qeyd edir, bunu həm təşkilat daxilində fəaliyyət mexanizmlərinin lazımi səviyyədə işlənməməsi, həm də qlobal prosesin bir hissəsi olması ilə izah edirlər (bax: məs., Nikolay Kaveşnikov. Çetıre vızova dlə Evrosoöza / RSMD, 13 fevral 2017). Etiraf edək ki, həmin məqamlar çox aktual və incə geosiyasi amillərlə bağlıdır.\nMəsələn, Cenevrə Beynəlxalq Hüquq İnstitutunun prezidenti R.Müllerson Aİ-nin taleyinə həsr etdiyi məqalədə göstərir ki, təşkilat üçün iqtisadi tənəzzül aparıcı problemlərdən biri olub. Burada Şimali, Cənubi və Şərqi Avropa ölkələri arasındakı iqtisadi inkişafdakı fərq proseslərin gedişinə təsir edir. Cənubi Avropa ölkələrinin o qədər də səmərəli olmayan iqtisadi sistemi, onların qlobal rəqabətə kifayət qədər davamlı olmamaları ciddi çağırışlardır (bax: Reyn Möllerson. Evropeyskiy soöz: bıtğ ili ne bıtğ? / “Valday”, 17 fevral 2017). Avrozonanın idarə edilməsindəki çətinliklər, borcların yığılması kimi hallar daha çox sistem xarakterli iqtisadi amillərdən qaynaqlanır.\nDigər problem yuxarıda vurğuladığımız miqrasiya böhranının yaratdığı siyasi-ideoloji mühitlə əlaqəlidir. Ekspertlər hesab edirlər ki, miqrasiya böhranı Aİ-nin bir sıra ölkələrində radikal əhval-ruhiyyəni yüksəltdi. Bu da siyasətdə populizmin, avroskeptisizmin vüsət almasına və əhalinin ənənəvi siyasi sistemə inamsızlığının artmasına aparıb çıxardı (bax: Nikolay Kaveşnikov. Çetıre vızova dlə Evrosoöza / RSMD, 13 fevral 2017). Nəticədə, elektorat mövcud sistemi müdafiə edən qüvvələrdən və partiyalardan üz döndərir.\nMütəxəssislər avroskeptisizmin Aİ-də özünə ciddi yer tutduğuna inanırlar. Tarix elmləri doktoru V.Y.Şveytser vurğulayır ki, “Avroskeptisizm” termini müasir Avropanın siyasi leksikonunda özünə möhkəm yer edib” (bax: Vladimir Şveyüer, Anton Tarşin. Evropeyskiy Soöz: kritiki i apoloqetı / “Sovremennaə Evropa”, №1 (67), 2016, s.16-25). Faktiki olaraq, həmin terminin ifadə etdiyi siyasi cərəyan indiki Avropa siyasi səhnəsində getdikcə daha böyük rol oynamağa başlayır. Bunun da uyğun siyasi-ideoloji nəticələri olmalıdır.\nBuradan iki nəticə çıxarmaq olar. Əvvəla, Avropada siyasi sistem dayanıqlığını itirmək üzrədir. İkincisi, Aİ-nin daha şəffaf fəaliyyət göstərməsinə böyük ehtiyac yaranıb. Birinci prosesin dərinləşməsi mütləq təşkilatın siyasi böhranına aparıb çıxaracaq. İlk növbədə sistem problemləri dərinləşəcək. Bu istiqamətdə mütəxəssislər iki amili ayrıca vurğulayırlar. Onlardan birincisi institusional böhranla əlaqəlidir (bax: Reyn Möllerson. Evropeyskiy soöz: bıtğ ili ne bıtğ? / “Valday”, 17 fevral 2017). Bu böhranın məzmunu ondan ibarətdir ki, 1957-ci ildə Aİ-nin əsasını qoyan altı ölkənin liderlərinin tarixdə görünməmiş ittifaq yaratmaqla bağlı vədlərinə inanan xalqlar yeni “çoxbaşlı əjdaha”nın gəlişini istəmirlər (bax: əvvəlki mənbəyə). Avropalıların inteqrasiyanın perspektivlərinə inamları xeyli azalıb. Onlar daha çox öz milli maraqlarına köklənirlər. Bu vəziyyət avtomatik olaraq Aİ-nin institutlarını zəiflədir.\nYuxarıda vurğulanan müddəalar ikinci nəticəni - Aİ-nin daha şəffaf fəaliyyət göstərməsinə olan ehtiyacı əsaslandırır. Çünki xalqların inamının azaldığı bir dövrdə idarəetmə və icra orqanlarının şəffaflığı böyük önəm daşıyır. Aİ-də dövlətlərüstü qurumların işlərinin ictimaiyyətə aydın olması zərurəti artıq daha kəskinliklə özünü göstərir. Sosial, siyasi, müdafiə və təhlükəsizlik aspektlərində bu məsələnin aktuallığı xeyli artıb. Lakin hələlik həmin istiqamətlərdə əhalini qane edən bir səviyyəyə nail olunmayıb. Məsələn, fransızların Aİ strukturlarının suverenliyə nə dərəcədə imkan yaratdığı haqqında dəqiq mövqeləri yoxdur. Həmin amildən istifadə edən sağçı Marin Le Pen xəbərdar edir ki, əgər Fransanın milli suverenliyinə xələl gətirəcək məqamlar olacaqsa, təşkilatdan dərhal çıxacaqlar.\nDoğrudur, o, daha çox “nəzarət edilməyən bazar” ı nəzərdə tutub, lakin Ronald Reyqan və Marqaret Tetçer kimi siyasətçilər məhz həmin növ bazarlara üstünlük veriblər. Müasir neoliberallar da eyni mövqedədirlər. Beləliklə, iqtisadi qeyri-bərabərlik siyasi qeyri-bərabərliyi meydana gətirir. Yəni demokratiya hamının bərabərliyinə, azad bazar isə qeyri-bərabərliyinə doğru aparır. Nəticədə, bu iki amil bir-birini tarazlaşdıraraq həddən ziyadə inkişafın qarşısını alır. Bütün bunlar Avropada liberal elitanın xoşuna gəlməyən siyasəti populizm adlandırmağa imkan verib. Lakin hələ Ralf Darendorf deyirdi ki, “populizm sadə, demokratiya isə mürəkkəbdir”. Həmin mənada biri üçün populizm olan, digəri üçün demokratiya ola bilər.\nBu kontekstdə onu da unutmaq olmaz ki, demokratiya konkret olaraq bir çoxmillətli dövlətin daxilində yaranıb və inkişaf edib, onun beynəlxalq münasibətlər sisteminə transformasiyası mürəkkəb prosesdir. Mütəxəssislər bu anlayışa beynəlxalq arenada ən yaxın olan terminin “qüvvələr balansı” olduğunu qeyd edirlər (bax: Reyn Möllerson. Evropeyskiy soöz: bıtğ ili ne bıtğ? / “Valday”, 17 fevral 2017). Deməli, həmin konsepsiyanı tətbiq etmək üçün Aİ federallaşma yolunu seçməlidir. Elita buna can atır, lakin avropalılar bunu qəbul etmirlər. Bununla da ciddi ziddiyyət meydana gəlir - Aİ inteqrasiya modeli ilə demokratikləşmə arasında balansı tapa bilmir.\nBeləliklə, 2016-cı ilin sonu - 2017-ci ilin əvvəllərinə yaxın Aİ üçün aşağıdakı üç əlamət xarakterikdir. Birincisi - Aİ-nin tamlığının pozulmasıdır. Müxtəlif üzv dövlətlərin daxilində və təşkilat çərçivəsində mərkəzdənqaçma meylləri yeni səviyyəyə yüksəlib. Onun nümunəsi kimi “Brexit”i göstərmək olar. Eyni zamanda, növbədə “Frexit” və digərlərinin olduğundan bəhs edilir. İkincisi - Avropa ilə ABŞ arasındakı münasibətlərdə uzun illərdir formalaşmış status-kvonun dəyişməyə başlamasıdır. D.Trampın gəlişi ilə bu aspekt daha da aktuallaşıb. Üçüncüsü isə - qitədə miqrasiya balansının kəskin dəyişməsidir. Onun sosial-siyasi fəsadlarının çox ola bilməsi gözlənilir.


Maraqlı baxış –“ müsabiqə\n“Ümumtəhsil məktəb şagirdlərinin mütaliə vərdişlərinin təkmilləşdirilməsi və onlarda mütaliə mədəniyyətinin formalaşdırılması ilə bağlı tədbirlər barədə” Azərbaycan Respublikası Təhsil Nazirinin əmrinə müvafiq olaraq İsmayıllı RTŞ-nin keçirdiyi silsilə tədbirlərdən biri də məktəb dram kollektivlərinin baxış –“ müsabiqəsi oldu. Uşaq Yaradıcılıq Mərkəzində baş tutan tədbiri RTŞ-nin metodisti Nəriman Qəniyev giriş söz ilə açaraq kollektivlərə uğurlar arzuladı.\nŞagirdlərin ifasında klassiklərin, müasir sənətkarların əsərlərindən tamaşaya qoyulan parçalar həm münsiflər heyətinin həm də şagird –“ tamaşaçıların dərin marağına səbəb oldu.\nXüsusən şəhər 3 nömrəli tam orta məktəbinin hazırladığı, “Atılmışlar” (Bəxtiyar Vahabzadə), şəhər 1 nömrəli tam orta, Xankəndi məktəbinin səhnələşdirdikləri “Poçt qutusu” (C.Məmmədquluzadə), “Qaraca qız” (S.S.Axundov) əsərləri hamının ürəyincə oldu.\nŞəhər 2 nömrəli tam orta məktəbinin “Vaqif” dramından hazırladığı Qacarla Vaqifin görüş səhnəsi, 6 nömrəli tam orta məktəb şagirdlərinin ifasında N.Vəzirovun “Yağışdan çıxdıq, yağmura düşdük” (Hacı Qəmbər), İstisu məktəbi şagirdlərinin ifasında M.F.Axundovun “Hekayəti –“ mərdi –“ xəsis” komediyalarından, şəhər 5 nömrəli və Topçu kənd tam orta məktəbləri şagirdlərinin isə İ.Əfəndiyevin “Hökmdar və qızı” əsərindən səhnələşdirdikləri parçalar da münsiflər heyətini razı saldı. Şəhər 7 nömrəli məktəb şagirdlərinin ifasında B.Vahabzadənin “Gülüstan” poemasının səhnələşdirilmiş bəzi məqamları yüksək qiymətləndirildi.\nRayon mədəniyyət evinin əməkdaşları məktəb dram kollektivlərinin işindən razı qaldıqlarını bildirməklə bərabər, balaca aktyorlara dəyərli tövsiyələrini verdilər.\nRayon Təhsil Şöbəsinin metodisti, bu sətirlərin müəllifi bədii ədəbiyyatın həyat və tərbiyə məktəbi olduğunu bildirdi. O qeyd etdi ki, təhsil siyasəti ilə bağlı qarşıya qoyulan vəzifələrin həyata keçirilməsində, uşaqların mükəmməl şəxsiyyət, əsl vətəndaş kimi tərbiyə olunmasında bədii ədəbiyyatın müstəsna rolu, şagird dünyagörüşünün, məntiqi təfəkkürünün inkişafında mənəvi aləminin zənginləşməsində mütaliənin əvəzsiz xidməti vardır.\nSonda Rayon Təhsil Şöbəsinin müdiri Rasim Orucov tədbirin təşkilatçılarına, eyni zamanda, gözəl və mənalı çıxışlarına görə iştirakçılara dərin təşəkkürünü bildirdi.\nPrevious Müasir tariximizin mühüm mərhələsi\nNext Torpaqlarımızı azad etməyə qadirik


26 Dekabr 2018 16:00 | 3 865\nSəbəbləri çoxdan bəlli idi\nBir neçə müddət idi ki, AMDP sədri İskəndər Həmidov müxalifətin “zirvə” toplantısını keçirəcəyi ilə bağlı təşəbbüs irəli sürüldüyünü demişdi. Lakin onun bu təşəbbüsünə dəstək verənlər tapılsa da, hələ də özlərini “müxalifətin anası” kimi təqdim edən Müsavat və AXCP sözügedən təşəbbüsə qatılmadılar. Halbuki, İ.Həmidov xəstəxanada yatarkən, onun ziyarətinə ayrı-ayrılıqda getmiş Müsavat başqanı Arif Hacılı və AXCP sədri Əli Kərimli sözügedən təşəbbüsə dəstək verəcəklərini demişdilər. REAL partiyasının sədri İlqar Məmmədovun da bu toplantıya qatılmayacağı, eləcə də nümayəndəsini göndərməməsi bəri başdan bəlli idi...\nAXP sədri Pənah Hüseyn hansı etirafı eləmişdi?\nBeləliklə, Mirmahmud Mirəlioğlunun sədri olduğu KXCP-nin qərargahında keçirilmiş “zirvə” bu üç müxalifət partiyasının iştirakları olmadan keçirildi. Ancaq maraqlı məqam budur ki, sözügedən toplantıya qatılan digər irili-xırdalı siyasi təşkilatlar yenə də ortaq məxrəcə gələ bilməyiblər. Hətta bununla bağlı AXP sədri Pənah Hüseyn də etirafını edib və bildirib ki, artıq cəmiyyət müxalifətin birliklərinə inanmır, bunun üçün sosial sifariş də yoxdur. Başqa tərəfdən, Müsavat və AXCP rəhbərliklərinin, yaxud təmsilçilərinin KXCP-nin qərargahına getməmələri digər amilləri önə gətirir.\nAXCP sədri Əli Kərimli bunu “Milli Şura”ya zərbə kimi qiymətləndirir\nMisal üçün, AXCP sədri Əli Kərimlinin yedək siyasi təşkilatı kimi də adlandırılan “Milli Şura”nı bənzər məsələlərdə alət kimi istifadə etməsi kimsəyə sirr deyil. Ə.Kərimli bu kimi hallarda “Milli Şura”da təmsil olunmayan müxalifət partiyalarını “həqiqi müxalifət” kimi tanımadığını deməsi buna bariz sübutdur. O cümlədən, bu gün AXCP sədrinə düşərgədaxili digər birliklərin yaradılması sərf eləmir, bunu “Milli Şura”ya zərbə kimi qiymətləndirir. Hətta hər hansı birliyin yaradılmaması ilə bağlı ona vədlər verilsə belə, yenə də öz iddiasında qalaraq, heç bir təşəbbüsə dəstək göstərmir. Buradan da görünür ki, Ə.Kərimlini maraqlandıran yalnız şəxsi ambisiyalarıdır. Artıq bu haqda çox faktlar deyilib və yazılıb.\nArif Hacılı Müsavatın “MSDM”də təmsil olunduğunu bəhanə edir\nMüsavat partiyası da demək olar ki, əzəli düşməni hesab olunan AXCP ilə eyni mövqedən çıxış edir. Bu gün Müsavat partiyasına başqanlıq edən Arif Hacılının əlində belə bir “kart-blanş” var ki, partiyanın sabiq başqanı İsa Qəmbərin rəhbərlik etdiyi “MSDM” adlı təşkilat təsis olunub və Müsavat bu təşkilatda aparıcılıq rolunu oynayır. A.Hacılı düşünür ki, əgər rəhbərlik etdiyi partiyası digər bir siyasi qurumda təmsil olunursa, onun başqa müxalifət partiyalarının təşəbbüsünə qoşulması qeyri-mümkündür. Əlbəttə ki, növbəti məsələ də bilavasitə şəxsi maraqlar kontekstində qurulub.\n“Zirvə” toplantısının uğursuz və perspektivsiz olması açıq-aşkar göz önündədir\nREAL-a gəldikdə isə, etiraf olunmalıdır ki, bu partiyanın sədri İlqar Məmmədov ənənəvi düşərgə partiyalarından az-çox fərqli düşünür. Misal üçün, REAL-ın istər “Milli Şura”nın, istər Müsavatın mitinqlərinə qatılmamaq qərarı qeyd edilən fikri təsdiq edir. O cümlədən, bu partiyanın təmsilçiləri bütövlükdə meydan təfəkkürlü müxalifəti rədd edir və onların daha öncələr də verdikləri təşəbbüs və təkliflərə imza atmır. Ümumiyyətlə, AMDP sədri İskəndər Həmidovun sözügedən təşəbbüsü sadəcə, boşu-boşuna, yalnız siyasi arenada qalmasına hesablanmış addımdır. Məhz bu baxımdan, “zirvə” toplantısına qatılan KXCP, “Ümid”, VİP, Ağ Partiya və digərləri eyni düşüncəni bölüşərək, guya siyasi hadisələrə təsir etdiklərini göstərməyə cəhd ediblər. Ancaq bu cəhdin uğursuz və perspektivsiz olması açıq-aşkar göz önündədir.


“Mən o vaxt ordumuzu dayandırmasaydım, başqa cür ola bilərdi” - 7Times.Az – Son Xəbərlər, Dünya Xəbərləri və Multimedia\n25 Fevral 2021, 17:26\nDövlət başçısı bildirib ki, bizi buna təhrik etmək istəyirdilər: “Əgər biz o vaxt – iyul ayında Ermənistan ərazisinə keçsəydik, əgər mən o vaxt ordumuzu dayandırmasaydım, vəziyyət başqa cür ola bilərdi. Bizi, əslində, buna təhrik edirdilər, təxribata təhrik edirdilər. Ermənistandan atılan raketlər Gəncənin, Bərdə, Tərtər, Goranboy, Naftalan, Ağdam, Füzuli rayonlarımızın dağılmasına gətirib çıxarmışdır. Onların atdığı raketlərin biri Xızıya gəlib çatmışdır. Görün, Xızını döyüş bölgəsindən neçə kilometr məsafə ayırır. Ona görə, bu təxribat planları var idi və düzgün an, düzgün məqam seçildi və düzgün addımlar atıldı. Ermənistan ordusunu 44 günə məhv etdik, onların əsrlərboyu yaratdıqları mifləri darmadağın etdik. Göstərdik ki, müzəffər xalq Azərbaycan xalqıdır. Göstərdik ki, döyüşkən xalq Azərbaycan xalqıdır. Onlar bizim qabağımızda diz çökdülər. Onlar heç vaxt belə rəzil vəziyyətdə olmamışdılar”.


Miqrasiya Məktəbi 2 layihəsi fəaliyyətə başlayıb -\n19:48 7 Dekabr 2019\nDövlət Miqrasiya Xidməti tərəfindən oktyabr ayında Miqrasiya Məktəbi 2-yə qəbulla bağlı elan edilən müsabiqənin nəticələrinə əsasən uğur qazanmış 16 gənc Xidmətin inzibati binasına dəvət olunub.\nMetbuat.az xəbər verir ki, ilk dərs günündə layihə iştirakçıları ilə görüşən Dövlət Miqrasiya Xidmətinin rəisi, III dərəcəli dövlət miqrasiya xidməti müşaviri Vüsal Hüseynov təşkil olunan kursun gənclərin miqrasiya sahəsində yeni bilik və təcrübə qazanmalarına töhfə verəcəyini deyib. Bildirib ki, ökənin inkişafı, həmçinin təhlükəsizliyi baxımından miqrasiya proseslərinin tənzimlənməsi mühüm əhəmiyyət kəsb edir və bu sahədə savadlı, peşəkar mütəxəssislərin hazırlanmasına xüsusi önəm verilir.\nMəhz Dövlət Miqrasiya Xidməti tərəfindən həyata keçirilən Miqrasiya Məktəbi, İnformasiya Texnologiyaları Məktəbi, eləcə də Miqrasiya Könüllüsü layihələri gənclərə miqrasiya sahəsində yeni biliklər və təcrübə əldə etmək imkanı yaradır. Tədris proqramı çərçivəsində miqrasiya sahəsində peşəkar biliklərə yiyələnmək, müasir miqrasiya trendləri barədə məlumat almaq, xidmətin müvafiq struktur bölmələrində təcrübə keçmək imkanı yaradılacağını deyən Vüsal Hüseynov iştirakçılara uğurlar arzulayıb.\nSonra Miqrasiya Məktəbi 2 layihəsi barədə təqdimat olub.\nXatırladaq ki, 6 ay davam edəcək tədris proqramının əsas məqsədi gələcəkdə müxtəlif sahələr üzrə fəaliyyət göstərəcək gənclərin miqrasiya ilə bağlı biliklərini artırmaq, onlarda bu sahəyə maraq oyatmaq, peşəkar vərdişlər aşılamaq və dövlət idarəçiliyinə dair məlumatlandırmaqdır. Tədris prosesində gənclər üçün həm praktik məşğələlər, həm də xidmətin müvafiq struktur bölmələrində təcrübə keçmək imkanı yaradılacaq. Təlimlər DMX-nin müvafiq sahələr üzrə ixtisaslaşmış əməkdaşları, Miqrasiya Məktəbinin layihə üzrə tərəfdaşlarının nümayəndələri, yerli və beynəlxalq ekspertlər, beynəlxalq və qeyri-hökumət təşkilatlarının nümayəndələri tərəfindən tədris ediləcək.\nMiqrasiya Vüsal Hüseynov\nOperativ Qərargah iclas keçirdi: Yeni il və “Omicron” ilə bağlı... - FOTO


Vergi Məcəlləsində dəyişikliklər - ƏDV ilə bağlı bu azadolmaların müddəti uzadılıb - BİZNES - Fins.az\nFins.az-ın məlumatına görə, Vergi Məcəlləsində dəyişikliklərdən biri də ƏDV ilə bağlı qanunvericilikdə yeni azadolmalar tətbiq edilmiş və bir sıra mövcud azadolmaların müddəti uzadılmışdır.\nBankın iflas proseduru çərçivəsində aktivlərinin təqdim edilməsi–2020-ci il yanvarın 1-nə kimi.\nSürücü daxil olmaqla 10 nəfərdən çox adam daşımaq üçün nəzərdə tutulmuş sıxılmış qazla işləyən avtobuslarıni dxalı–2020-ci ilyanvarın1-dən 5il müddətinə.\n2014-cüilyanvarın1-dən tətbiq edilən kənd təsərrüfatı məhsullarının istehsalçıları(ocümlədən,sənayeüsuluilə)tərəfindənözlərininistehsaletdikləri kənd təsərrüfatı məhsullarının satışı üzrə dövriyyələrin ƏDV-dən azadolma müddəti 10 ilə kimi uzadıldı.\nKOB klaster şirkəti tərəfindən mikro, kiçik və orta sahibkarlığın inkişafını dəstəkləyən müvafiq icra hakimiyyəti orqanının müəyyən etdiyiorqanın (qurumun) təsdiqedici sənədi əsasında istehsal, yaxud emal məqsədləri üçün texnikanın, texnoloji avadanlıqların və qurğuların idxalı – KOB klaster şirkətinin KOB klaster şirkətlərinin reyestrinə daxil edildiyi tarixdən 7 ilmüddətinə.\nFiziki şəxs olan istehlakçılar tərəfindən Azərbaycan Respublikasının ərazisində pərakəndə ticarət və ya ictimai iaşə fəaliyyəti göstərən şəxslərdən alınmış mallara görə ödənilmiş ƏDV- nin qaytarılması nağdsız ödəmələr üzrə 15%,nağd ödənişlər üzrə isə 10% təşkil edəcək.


Prezident İlham Əliyev Sabunçu rayonunda 71 saylı tam orta məktəbdə yaradılan şəraitlə tanış olub » Təhsil Junalı\nPrezident İlham Əliyevin rəhbərliyi ilə ölkəmizdə həyata keçirilən hərtərəfli inkişaf konsepsiyasında təhsil sahəsi də prioritet yer tutur. Respublikanın hər yerində, o cümlədən paytaxtda məktəblərin əsaslı təmiri, yenidən qurulması, yeni təhsil ocaqlarının və tədris korpuslarının inşası istiqamətində misilsiz işlər görülür. Bütün bunlar, ilk növbədə, şagirdlərin ən yüksək səviyyədə təhsil alması, elmin sirlərinə daha dərindən yiyələnməsi üçün hərtərəfli imkanlar açır. Bu, eyni zamanda, Azərbaycan dövlətinin gənc nəslin savadlı, bilikli, intellektual səviyyədə yetişməsinə göstərdiyi diqqətin bariz nümunəsidir.\nSabunçu rayonundakı 71 saylı orta məktəbin binası 1980-ci ildə inşa edilib. 1176 şagird yerlik binada sinif otaqları ilə yanaşı, fənn laboratoriyaları, akt və idman zalları da müasir səviyyədə şagirdlərin ixtiyarına veriləcək. Sinif otaqları və laboratoriyalar zəruri tədris avadanlığı ilə təchiz olunub.


“İnsanları evlərindən çölə çıxmağa qoymurlar, camaat balkona çıxıb…” » ww.Aydinliq.Az\nww.Aydinliq.Az » Dünya » “İnsanları evlərindən çölə çıxmağa qoymurlar, camaat balkona çıxıb…”\n“İnsanları evlərindən çölə çıxmağa qoymurlar, camaat balkona çıxıb…”\n2020-03-14 , 17:05\nDünən Nazirlər Kabineti yanında Operativ Qərargah koronavirusla bağlı məlumat yayıb. Qərargah 14 mart 2020-ci il saat 00:00-dan etibarən ölkə ərazisində tətbiq olunan bəzi sosial izolyasiya tədbirlərinin siyahısını təqdim edib. Bəs ziyalılar necə, bu qaydalara əməl edirmi? Tanınmış şəxslər koronavirusdan qorunmaq üçün həyat tərzlərində hansı dəyişikliklər ediblər?\nHokm.az bildirir ki, Dilarə Əliyeva adına Qadın Hüquqlarını Müdafiə Cəmiyyətinin sədri Novella Cəfəroğlu “Yeni Sabah”a açıqlamasında deyib ki, imkan olduğu qədər insanlarla az görüşməyə çalışır: “Hesab edirəm ki, bu çox düzgün addımdır. Mən dünən İtaliyadakı vəziyyəti görüb, dəhşətə gəldim. İnsanları evlərindən çölə çıxmağa qoymurlar, camaat balkona çıxıb bir-birilə söhbət edir. Bu çox dəhşətli mənzərədir. Millət bu virusa yoluxmasın deyə, hamı özünü fərdi şəkildə qorumalıdır. Nə qədər imkanınız varsa, insanlarla az təmasda olun. Mən özüm spirt almışam, dezinfeksiya üçün tələb olunan digər məhsulları almışam. Dayanmışıq qapının ağzında, insanlardan əllərini təmizləmələrini, dezinfeksiya olmalarını xahiş edirik. Çalışıram ki, əməkdaşlar işə gəlməsin. Qapıya yazmışıq ki, koronavirusa görə görüşlər təxirə salınır. Bu gün səhər Səidə Qocamanlının qardaşı arvadının 40 mərasimi idi. Onlar mərasimi təxirə saldılar. Çünki o qədər adamın həyatını riskə atmaq istəməyiblər. İnsan təkcə özünü deyil, həm də başqalarını dşünməlidir”.\nDeputat Fazil Mustafa isə bildirib ki, bu virusdan qorunmağın əsas yolu intizamdır: “Bu gün futbola getmişdim, qol vurdum, amma heç kimlə görüşüb sevincimi bölüşmədim. Lakin ümumilikdə əlbəttə, qaydalara əməl etmək lazımdır. Bu gün mənə zəng vurub dedilər ki, “qara bayram” keçirmək istəyirlər. Mən də bildirdim ki, indiki vəziyyətdə bir yerə toplaşmaq doğru deyil və dində də belə bir şey yoxdur. İndi azərbaycanlılar özlərindən “qara bayram”, “ağ bayram”, “yaşıl bayram” – filan icad ediblər, halbuki belə bir şey yoxdur. Get evində Quranını oxu, əcdadını xatırla. Niyə gedib mərasim keçirib, insanlara təhlükə yaradırsan? Sözümün təsiri oldu, dayandırdılar. Toy etmək olar, amma 300 nəfər yığıb qeyd eləməklə yox. Evində 5 nəfəri yığıb qeyd etmək olar. Qaydalara əməl etmək lazımdır ki, bu virus dünyadan sovuşub keçsin. Bu bizdən qaynaqlanan problem deyil. Panikaya diqqət edin. Banklar özü bir təhlükə mənbəyidir. Hamı banklara üz tutub, pullarını dollara çevirir. Deyək ki, sən gedib bu pulu dəyişdin, 2-3 gün sonra yenə o pulu xərcləmək üçün xırdalamaq məcburiyyətində qalacaqsan. Bunun yolu intizamdır, psixoloji hazırlıqdır. Gigiyenik qaydalara əməl etməlisən. Əksinə, bu yaxşı birşeydir ki, bizdə gigiyenik vərdişlər yaranar. İntizamlı cəmiyyət üçün koronavirusun böyük təhlükəsi yoxdur”.


AllMovie — Vikipediya\nAllMovie (əvvəl AllMovie Guide) — filmlər, televiziya proqramları və ekran aktyorları haqqında məlumatları olan onlayn bələdçi xidməti veb səhifəsi. 2015-ci ildən etibarən AllMovie.com və AllMovie istehlakçı markası RhythmOne-ə məxsusdur.\n"AllMovie" saytının loqosu\nfilm verilənlər bazası[d]\nAllMovie, AllMusic və AllGame-i təsis edən məşhur mədəniyyət arxivisti Maykl Erlevayn tərəfindən quruldu.\nAllMovie verilənlər bazası satış nöqtələri sistemləri, veb saytları və köşklər üçün on minlərlə distribyutor və pərakəndə satıcıya lisenziyalaşdırılmışdır. AllMovie verilənlər bazası əsas məhsul məlumatları, aktyor heyəti və istehsal kreditləri, süjet konsepsiyası, peşəkar icmallar, tərcümeyi-hallar, əlaqəli əlaqələr və daha çoxunu əhatə edən hərtərəfli bir məlumatdır.\nAllMovie məlumatlarına vebdə AllMovie.com veb saytında daxil edilmişdir. Avtomatik olaraq DVD-ləri tanıya bilən AMG LASSO media tanıma xidməti vasitəsi ilə də mövcud idi.\n2007-ci ilin sonlarında Macrovision (indiki Rovi Corporation) 72 milyon dollara AMG satın aldı.\nAllMusic.com, AllMovie.com və AllGame.com veb xüsusiyyətlərinə baxan AMG istehlakçısı Rovi tərəfindən 2013-cü ilin avqust ayında All Media Network, LLC-yə satıldı. Alıcılar arasında SideReel və Ackrell Capital investoru Mayk Akrellin orijinal qurucuları da var.\nRhythmOne ofisləri Kaliforniya, San Fransisko və Ann Arbor, Miçiqanda yerləşir\nMənbə — "https://az.wikipedia.org/w/index.php?title=AllMovie&oldid=6066883"\nLast edited on 24 iyul 2021, at 23:51\nBu səhifə sonuncu dəfə 24 iyul 2021 23:51 tarixində redaktə edilib.


Ukrayna sefiri “Qebele”nin baş meşqçisini tebrik etdi - Azadliq Xeber\nUkrayna sefiri “Qebele”nin baş meşqçisini tebrik etdi\nUkrayna səfiri “Qəbələ”nin baş məşqçisini təbrik etdi\n05.08.2016 / 20:30 xeber –\n“Qəbələ”nin UEFA Avropa Liqasının III təsnifat mərhələsində “Lill” üzərindəki qələbəsi Ukraynanın respublikamızdakı səfirliyinin də diqqətindən yayınmayıb. Apasport.az saytının məlumatına görə, bu ölkənin Azərbaycan Respublikasındakı fövqəladə və səlahiyyətli səfiri Aleksandr Mişenko təmsilçimizin baş məşqçisi, həmyerlisi Roman Qriqorçuka məktub ünvanlayıb.\n“Şəxsən öz adımdan və Ukraynanın Azərbaycandakı səfirliyi adından sizi və “Qəbələ” kollektivini mötəbər turnir olan UEFA Avropa Liqasının III təsnifat mərhələsindəki parlaq qələbəniz və növbəti dəfə pley-off mərhələsinə adlamağınız münasibətilə təbrik edirəm. Səfir kimi mənə ukraynalıların Azərbaycan futbolu tarixində yer almasını görmək çox xoşdur. Sizin “Qəbələ”nin baş məşqçisi kimi uğurlu işiniz Ukraynanın Azərbaycandakı imici və iki ölkə xalqları arasındakı dostluq münasibətlərinin inkişafı baxımından çox əhəmiyyətlidir. Bu məktubla həmçinin sıravi azərbaycanlılara və Ukrayna səfirliyinə təbrik ünvanlayan bütün Kütləvi İnformasiya Vasitələri mənsublarına da öz təbriklərimi çatdırıram. Səfirliyin bütün əməkdaşları bu tarixi oyunda sizinlə birlikdə idi və bu idman bayramında sevincinizi bölüşürük. Roman İosifoviç, sizə gələcək işlərinizdə bütün qəlbimlə uğur və müvəfəqiyyətlər arzulayıram!”


“Nar”-dan abunəçilərə operativ və keyfiyyətli müştəri xidmətləri » Avrasiya.Net\n24 sen 16:24Sosial\nHər bir abunəçisinin tələbinə xüsusi diqqət yetirən “Nar” müştərilərə fərdi yanaşmanı yüksək səviyyədə təmin edir. Təqdim etdiyi məhsullar, yüksək sürətli şəbəkə ilə yanaşı, mobil operator istifadəçilərinə müxtəlif platformalar vasitəsilə keyfiyyətli müştəri xidməti göstərməkdədir.\nAvrasiya.net xəbər verir ki, 6 ay ərzində 777 Cağrı Mərkəzinə 4.2 milyon zəng daxil olub ki, onlara ortalama 23 saniyə ərzində cavab verilib. “Nar”-ın yüksək keyfiyyətli xidməti nəticəsində Cağrı Mərkəzinə zəng etmiş abunəçilərin 89%-i onlara göstərilən xidmət səviyyəsini yüksək qiymətləndirib. 2019-cu ilin ilk 6 ayı ərzində mobil operatorun sosial şəbəkələri vasitəsilə isə 115 mindən çox müraciət daxil olub. Daxil olmuş müraciətlərin 95%-i “Nar“ın sosial media komandası tərəfindən 1 dəqiqə ərzində cavablandırılıb.\nBakıda müştəri “moyka”da işçini döyüb xəstəxanalıq etdiGəncədə müştəri gözəllik salonunun sahibəsini döydüMüştəri qayçını dərzinin başına sancdı - MingəçevirdəAprel ayında 195-2 Çağrı Mərkəzinə 1600-dən çox müraciət olubMasaj salonunda qalmaqal — Müştəri masajçı qadını döydü


Otaq Emma - Video World Dating\nOtaq Emma — Video World Dating\nEmma Chat-bu uşaqlar və yeniyetmələr üçün idi ki, dramaturq, Avstraliya, Almaniya və Sinqapur. Bir sıra istehsal southern Star Əyləncə ilə əməkdaşlıq NDR, Screen Avstraliya və avstraliya telekanalı Nine Network.\nNoyabr artıq. Yanvar uşaqlar stansiyaları tanışlıq ABŞ-da yayımlanan. Bir il sonra, Emma və müttəfiqi kimi əvəz məktəblinin gəldi Sinqapur, lazım olacaq məhsuldarlıq sonra iki rəqs zamanı məktəbdə festivalı yenidən qayıdır, öz doğma ölkənin Almaniya və Avstraliya.\nOnun girlfriend Jackie qalır Sinqapur\nXüsusilə Emma əlvida çətindir, çünki o, aşiq Jackie qardaşı Josh. Sizin hisslər ki, heç tanımaq əvvəlində, lakin onlar həm də sevirlər. Josh verir üç qız vida hələ flash drive USB ilə özəl Chat ki, siz mobil telefon vasitəsilə-PİN daxil ola bilərlər. Çətin ki, sonra siz cəhd bu oyun crazy bütün elektron cihazlar üç və hər bir olur elektrik şok. Bir müddət sonra qız olur tanımadığı, boş dünyada. Sonra onlar əvvəlcə hesab edirlər ki, elektrik şok öldürdü bütün üç, başa düşün ki, siz artıq bir müddətdir ki, tutuldu. Qız necə qayıtmaq olar yazaraq, müəyyən telefon SANCAQLAR evə və digər belə ki, öz ölkələrində ziyarət edə bilərlər. Siz saxlamaq lazımdır Otağa, amma gizli. Birlikdə üç yaşayır, öz doğma ölkələrində Girlfriends, bir çox macəra və başa düşmür ki, yaşamaq belə bir sirri elə də sadə deyil. bu ki, Emma ben Jackie qardaşı Josh, görmək istəyirəm. Etmək olardı lakin gizli sohbetler, ona görə ki, Josh hesab edir ki, Emma yerləşir Hamburq. Eyni Jackie öyrənir Hamburg Nikolay bilirsiniz, dostum emma, həm də maraqlısı odur və hər şey daha çətin olacaq. Ally yaşayır atlı təsərrüfatı və bu Dan kömək edir, əgər ailədə heç vaxt. Ally kimi deyil, lakin o, görünür, hətta qığılcımı onların arasında. Bundan başqa, və Emma Ally istifadə etmək qabiliyyəti vasitəsilə kiberməkanda səyahət etməyi də təklif olunur iştirak National Dance Championships Sinqapurda iştirak etmək və çalışmaq baxmayaraq, vaxt fərqini üçün müntəzəm görüşmək, Sinqapur və məşq ilə öz Mişel rəqs müəllimi üçün rəqs müsabiqəsinin. Emma çəkilib Otaqyanvar-avqust yalnız orijinal yerlərdə üç ölkədə Almaniya (Hamburq), Avstraliya (Sidney) və Sinqapur\n← Qız söhbət\nChat pulsuz - video-tanışlıq →


“Miniatür Azərbaycan parkı”nda Şuşa, Xankəndi və Ağdamdakı abidələrin maketləri quraşdırılıb-FOTOLAR | Hafta.az\n12:42 08.11.2020 Müəllif:Hafta.az\nAğstafa rayonunda maraqlı bir park var. Bu parka gələn insanlar ölkəmizin bölgələrinə qısa müddətdə səyahət etmiş olur. Söhbət şəhər mərkəzindəki “Miniatür Azərbaycan parkı”ndan gedir.\nHafta.az xəbər verir ki, rayona gələn turistlər unikallığı ilə seçilən bu parkla maraqlanır. Qonaqlar burada bir neçə dəqiqə ərzində Azərbaycanla qısa tanışlıq imkanı əldə edir. Parkda ölkəmizin hər bir bölgəsinin məşhur tarixi abidəsi və tikililəri haqqında həm Azərbaycan, həm də ingilis dilində lövhələr quraşdırılıb. Qarabağımıza da xüsusi yer ayrılıb bu parkda. Belə ki, Şuşa, Xankəndi və Ağdamdakı abidələrin maketləri quraşdırılıb.\nBu günlərdə - torpaqlarımızın işğaldan azad edildiyi bir vaxtda parka gələn insanlar burada maketləri olan Qarabağdakı abidələri öz gözləri ilə görmək arzusundadırlar.\n“Bu parkda Qarabağ haqqında geniş məlumat var. Uşaqları tez-tez bura gətirirəm. Onlara çox maraqlı gəlir. Maketlərin yanında durub şəkil də çəkdirirlər. Burada maketləri olan abidələrin özünü görmək bizim ən böyük arzumuzdur”, - deyə Ağstafa sakini İsgəndər Yusibov deyib.\nDigər rayon sakini Afət Həsənova da bu məkanın uşaqlar üçün maraqlı olduğunu söyləyib: “Uşaqları parka gətirəndə onlara maket formasında quraşdırılan abidələrin tarixi haqqında məlumat veririk. Arzu edirik ki, tezliklə Şuşamız işğaldan azad edilsin, uşaqlarımızı oraya aparaq”.\nAzər Əlixanov 30 ildir fotoqraf kimi çalışır. Yaradıcılığını bundan sonra Qarabağa həsr etmək, işğaldan azad olunan torpaqlarımızın fotolarını çəkmək istəyir. “Ordumuzun zəfərlərinə çox sevinirəm. Əsgərlərimizə güvənirəm. Ümid edirəm ki, yaxın vaxtlarda biz Qarabağa qayıdacağıq. Mən çox istəyirəm ki, o torpaqlarımıza gedib, şəkillər çəkim”, - deyə A.Əlixanov bildirib.


Qarabağ: Moskva və Ankara arasında - Free Azerbaijan\nQarabağ: Moskva və Ankara arasında\nuser3 user3 Noyabr 4, 2020 10:09\nBəzən çətin dövrlərdə və dolğun məlumatın olmaması halında sonrakı hərəkətləri və bəlkə də nəticəni proqnozlaşdırmaq üçün gizli proseslərin, hadisələrin zəncir bağlantısını qurmaq lazım gəlir.\nErmənistanın işğal etdiyi ərazilərin azad edilməsi üçün sentyabrın 27-də başlanmış əməliyyatlar çərçivəsində Azərbaycan ordusunun uğurları oktyabrın 30-dək aşağıdakı prinsiplər üzrə Minsk danışıqlar prosesini dağıtdı: Dağlıq Qarabağın Bakıda müstəqilliyinin müqabilində 7 rayon.\nBu tarixə qədər Azərbaycan erməni ordsunu məhv edərək ardıcıl şəkildə öz ərazilərini geri alıb (və alır).\nErmənistanın Rusiya və Qərbin dəstəyini almaq, onları münaqişəyə cəlb etmək üçün bütün çaxnaşmalı cəhdləri bu müddətədək iflasa uğradı. Bu məsələdə son nöqtəni Rusiya prezidenti Vladimir Putin qoydu.\nAzərbaycan etnik münaqişəyə aidiyyatı olmayan yeddi rayonu geri qaytarmaq, daha sonra isə Dağlıq Qarabağın mənsubluğu ilə məşğul olmaq hüququna israr edir. Hər kəsin öz həqiqəti var. Burada sadə həll yoxdur, çünki düyün çox möhkəm bağlanıb”, – o, oktyabrın 29-da “VTB Kapital” “Rossiya zovyot!” investisiya forumunun iclasında deyib.\nBu, Putinin Ermənistanın ümidsiz baş naziri Nikol Paşinyanın yardım məktubuna açıq cavabı idi.\nPaşinyan və onun elektoratı Ermənistan Silahlı Qüvvələrinin Qarabağdan qeyd-şərtsiz çıxarılmasını tələb edən İlham Əliyevin sülh şərtini qəti şəkildə rədd edirlər.\nQarabağ münaqişəsində təcrübəsi olan Ermənistanın ilk prezidenti Levon Ter-Petrosyan Putinin bəyanatını Əliyevin tələblərinə baxılmasına dəvət kimi qiymətləndirib.\nBir gün sonra, noyabrın 1-də xarici işlər naziri Mövlut Çavuşoğlu Bakıya qısamüddətli səfərə gəlib. O, prezident İlham Əliyevlə onun şəhər ətrafındakı iqamətgahında söhbət aparıb.\nGörüş haqda məlumat geniş olmasa da Əliyevin öz mövqeyinin dəyişməz olması barədə qısa açıq bəyanatı onun Yerevandan narazılığını göstərib.\nNövbəti gün, noyabrın 2-də Ərdoğana yaxın olan keçmiş baş nazir Binəli Yıldırım Əliyevlə görüşə gəlib. Bu görüş də yarıməxfilik şəraitində keçirilib.\nVə nəhayət, prezident Putin növbə ilə Paşinyanla (1 noyabr) və Əliyev ilə (2 noyabr) Qarabağ münaqişəsinin nizamlanması barədə “ətraflı” danışıb. Kremlin mətbuat xidmətinin 2 noyabr saat 22.20-də yaydığı məlumat ondan xəbər verir ki, söhbət Əliyevin Ərdoğanın şəxsi nümayədəsilə görüşündən sonra baş tutub.\nBu, o demək ola bilər ki, münaqişənin hazırkı fazasının əsas moderatoru kimi Türkiyə və Rusiya Yerevandan Əliyev üçün hansısa təklif alıblar.\nNoyabrın 3-də Əliyev aşağıdakı tviti yazıb: “Biz hesab edirik ki, münaqişənin hərbi həlli siyasi müstəviyə keçməlidir və biz buna hazırıq. Ümid edirəm ki, Ermənistanın acı məğlubiyyəti onları ciddi düşünməyə və bu qərara gəlməyə məcbur edəcək. Amma bunun əksini görürük”.\nBu kontekstdə görünür ki, Əliyev artıq təkid etmir, hesab edir ki, münaqişə hərbidən siyasi relslərə keçməlidir. Amma onun bəyanatının ikinci hissəsi dissonans yaradır.\nÇox güman ki, bu dissonansı Ermənistanı hərbi-siyasi hərəkətsizlikdən çıxarmaq səylərilə Paşinyan gətirib. Əliyevin tvitindən öncə Paşinyanın Vyanada terror aktı ilə bağlı Facebook səhifəsindəki bəyanatı belə fikir yaradır: “Yeri gəlmişkən, Dağlıq Qarabağ bu müharibənin antiterror cəbhəsidir və burada mübaliğəsiz sivilizasiyanın taleyi həll olunur. Sivilizasiya qalib gəlməlidir. Biz səninləyik, Vyana!”\nBeləliklə, erməni baş nazir Türkiyə və Rusiyanın mümkün vasitəçiliyinin üstündən xətt çəkib: müharibə son əsgərə qədər davam edəcək.\nPrevious Закир Гасанов уволен\nNext Карабах – освобождение или перерастание в региональную войну?\n1 həftə ago user3 user3\n2 həftə ago user3 user3


Böhran zamanı, Azərbaycan iqtisadiyyatının bəzi sahələri digərlərindən fərqli olaraq tənəzzülə yox, əksinə sürətli inkişaf dövrünə qədəm qoydu. Əhalinin gəlirlərinin müəyyən mənada azalması onların inkişafı üçün bir stimul oldu. Müvafiq sahələr sırasına biz taksi xidməti, ərzaq riteyli və kino bazarını aid edə bilərik. Kino sahəsində son illərdə baş vermiş inkişafı nəzərə alsaq, bu yaxınlarda Azlogos portalında dərc olunmuş «Şanxay-Bakı» – cəmiyyətə güzgü kimi» adlı məqalədə rast gəlinən bəzi fikirlərlə, heç bir halda razılaşmaq mümkün deyil. Qeyd olunan məqalə müəllifinin fikrincə, «uşaqlı-böyüklü on milyona yaxın əhalisi olan Azərbaycanda kinematoqrafiya gəlirli sahə sayılmır». Müəllif belə vəziyyətin iki səbəbini göstərir. Birinci səbəb qismində «ölkədə kino bazarının olmaması»nı, ikinci səbəb kimi isə «dövlətin... incəsənətin bu növünü də inhisarda saxlaması»nı.


"Ermənistan Türkiyənin mövcudluğuna və Qafqaz tatarlarına qarşı mübarizə aparıb, bu mübarizənin qəhrəmanlarına hörmət edir".\nREAL Report-a istinadla xəbər verir ki, bunu Ermənistan Xarici İşlər Nazirliyinin mətbuat katibi Anna Naqdalyan Rusiya Xarici İşlər Nazirliyinin mayın 9-da yaydığı hesabata münasibət bildirərkən deyib.\nO, İkinci Dünya müharibəsi zamanı faşistlər, Üçüncü Reyxlə əməkdaşlıq etmiş Qaregin Njdeyə heykəlin isə Serj Sarqsyanın prezidentliyi dövründə qoyulduğunu, milliyyətçi yönlü “Sasna Srer”in isə siyasi təşkilat kimi 2018-ci ilin payızında qeydiyyata alınıb.\nMətbuat katibi ermənilərin bu müharibədəki rolundan və s. bu kimi xidmətlərindən, ölkəsinin demokratiya yolunu tutduğunu vurğulayıb.\nRusiya XİN həmin açıqlamada milliyyətçiliyin qəhrəmanlıq kimi təqdim edilməsi, müasir irqçilik, irqi ayrı-seçkilik, ksenofobiya və onunla əlaqədar yaranan dözümsüzlüyün gərginlik yaradan amillər olduğunu bəyan edib. Həmin sənəddə Ermənistan da daxil olmaqla 40-dan çox ölkədəki siyasi, ictimai vəziyyət təhlil edilib.\nFransada son sutka ərzində 127 nəfər koronavirusa yoluxub\nBraziliya prezidenti Jair Bolsonaru koronavirusa yoluxub\n23:30Fransada son sutka ərzində 127 nəfər koronavirusa yoluxub\n22:44Abşeron rayonunda reyd - VİDEO\n22:30Koronavirusdan sağalanlar - VİDEO\n21:18Braziliya prezidenti Jair Bolsonaru koronavirusa yoluxub\n21:17Qubaya icazəsiz istirahətə gedən sürücülər məsuliyyətə cəlb olunub - FOTO, VİDEO\n20:39Tarix Nadir: Dünyada vampirlər çoxdur, amma onların kralı Qraf Drakuladır - VİDEO


Hüquqi dövlətdə hakimiyyət bölgüsü\nHüquqi dövlətin varlığını əks etdirən bir neçə prinsip var. Hakimiyyətin bölgüsü, qanunların aliliyi, hamının qanun qarşısında bərabərliyi hüquqi dövlətin əsas prinsipləridir.\nBu prinsiplər arasında hakimiyyət bölgüsü prinsipi əsas əlamətlərdən sayılır.\nDemokratik dövlətdə dövlət hakimiyyəti xalqdan bəhrələnir. Yalnız xalq, hakimiyyətin əsas mənbəyi sayılır. Xalqın iradəsinin ifadəçisi, xalq hakimiyyətinin daşıyıcısı olaraq dövlət, bütün cəmiyyətin rəsmi nümayəndəsi kimi çıxış edir. Dövlət və dövlət hakimiyyəti özünün norma yaratma, nizamlayıcı təsirini əməli olaraq cəmiyyət həyatının bütün əsas sahələrinə göstərir. Düzdür, cəmiyyət yalnız onun dövlət təşkilatı formasıyla məhdudlaşa bilməz. Cəmiyyətdə dövlət strukturları ilə yanaşı insanların birgə fəaliyyət və başqa birlik formaları da mövcuddur ki, bu da onların həyatına mühüm təsir göstərir. Söhbət vətəndaş cəmiyyətindən gedir ki, bunlara ictimai qurumların, siyasi partiyaların, həmkarların, yaradıcı birliklərin, dini birliklərin təşkilat və fəaliyyətləri, habelə iqtisadiyyat sahəsi (mülkiyyət, əmək, sahibkarlıq), elm və texnika, təhsil, tərbiyə sahəsi, cəmiyyətin ilkin əsası olan ailə, kütləvi informasiya vasitələri daxildir. Amma xalq birbaşa dövləti idarə edə bilmədiyindən bu işi ayrı-ayrı dövlət təşkilatları vasitəsilə həyata keçirir. Həmin dövlət təşkilatları çoxşaxəlidir və onların fəaliyyətinə xalqın birbaşa nəzarət etməsi mümkün deyil. Buna görə də hakimiyyətin bölgüsü vacibdir ki, onların fəaliyyəti nəzarətdən kənarda qalmasın.\nHüquqi dövlətin əsas əlamətlərindən biri hakimiyyətin bölgüsü prinsipinə əməl edilməsidir. Hakimiyyət bölgüsü hakimiyyətin bir əldə cəmləşməsinin qarşısını alır. Dünyada geniş yayılan təcrübəyə əsasən, hakimiyyət 3 qoldan ibarət olur: qanunvericilik, icra və məhkəmə hakimiyyətləri. Bu hakimiyyətlər fəaliyyətində bir-birinin işlərinə qarışmır, onların hər biri öz səlahiyyətləri çərşivəsində müstəqil olur.\nÜmumiyyətlə, qanunvericilik, icra və məhkəmə hakimiyyətlərinin bir-birindən ayrılması bir-birilə rəqabətdə olan bir neçə dövlət hakimiyyətinin ayrıca mövcud olması kimi başa düşülməməlidir. Qanunvericilik, icra və məhkəmə hakimiyyətləri dövlət hakimiyyətini parçalayaraq onun vahidliyini inkar etmir, bütövlüyünü və tamlığını pozmur.\nSiyasi nəzəriyyəyə hakimiyyət bölgüsü terminini fransız mütəfəkkiri Monteskye gətirib. Monteskyenin irəli sürdüyü hakimiyyətlər bölgüsü siyasi cəmiyyətdə azadlığın yaşanması və idarəetmə gücünün sui-istifadəsini əngəlləməsi üçün hələ də aktual məsələdir və məcburi şərtdir. Monteskye bu prinsipi “Qanunların ruhu” adlı əsərində irəli sürüb. Lakin müəllif bu anlayışı ilk dəfə “İngilis Konstitusiyası” adlı əsərində “məhkəmə hakimiyyəti, qanunvericilik və icra hakimiyyətindən ayrılmayıbsa, azadlıqdan danışmaq mümkün deyildir” şəklində istifadə edib. Hakimiyyətlərin ayrılmasının səbəblərini isə Monteskye belə açıqlayır: insanın pis cəhətləri də vardır və iqtidarı əlində tutan şəxs bu hüquqlardan sui-istifadə edə bilər. Buna görə, iqtidarın sui-istifadəsinın qabağını almaq üçün iqtidarla durdurmaq lazımdır.\nBaşqa tənqidi fikir ondan ibarətdir ki, hakimiyyətlər bölgüsü plüralist recim-lərdəki bəzi hadisələrlə uyğun gəlmir. Həqiqətən də bu nəzəriyyə irəli sürüləndə siyasi partiyalar hələ ki, formalaşmamışdı. Yada salmalıyıq ki, nəzə-riyyənin məqsədi hakimiyyətlər arasında balans quraraq liberal recimin bərqərar olmasını təmin etmək idi. Halbuki partiya sistemi hakimiyyətlər bölgüsünün səviyyəsinə ciddi təsir göstərir. Günümüzdə isə sistemin liberallığı icra/ qanunvericilik bölgüsünə görə deyil, iqtidar/müxalifət bölgüsünə görə aparılır. Partiyaların hakimiyyətlər bölgüsü üzərindəki təsiri isə təkcə sayları deyil, eyni zamanda daxili quruluşları və qarşılıqlı gücləri ilə də ortaya çıxır. Bu səbəbə görə modern hakimiyyətlər bölgüsü konstitusion müddəalardan yaranan hakimiyyətlər bölgüsü ilə partiya sistemindən yaranan hakimiyyətlər bölgüsünün toplamından yaranır.\nBütün dünyada olduğu kimi Azərbaycanda da dövlət hakimiyyət-idarəetmə orqanları sistemi müəyyən prinsiplər əsasında qurulur və fəaliyyət göstərir. Müasir dövrdə dövlət hakimiyyəti və idarəetmə orqanları sisteminin söykəndiyi prinsiplər ümumi dövlət idarəetmə sistemi baxımından mühüm əhəmiyyət kəsb edir.Bu prinsiplər hər bir dövlətin ərazi quruluşu, dövlət quruluşu, siyasi recim, tarixi-mədəni və nəhayət, dövlətçilik ənənələrinə söykənir və adətən, ölkə konsitusiyasında, qanunlarında öz əksini tapır.\nHakimiyyət bölgüsü prinsipi Azərbaycan Konstitusiyasında öz əksini tapıb. Bu, sadəcə dövlət orqanlarının müxtəlif qruplarını müəyyən etmir, həm də onların yerinə yetirəcəyi müxtəlif funksiyaları müəyyənləşdirir. Hakimiyyət bölgüsü prinsipinə uyğun olaraq Azərbaycanda dövlət orqanları qanunverici, icra və məhkəmə orqanlarına ayrılır ki, bunlar da uyğun olaraq dövlət hakimiyyətinin əsas funksiyalarıni (qanun yaratma, icra-sərəncam və hüquq-mühafizə) yerinə yetirirlər.\nKonstitusiya müəyyən edir ki, icra hakimiyyəti Azərbaycan Prezidentinə mənsubdur, qanunvericilik hakimiyyətini Azərbaycan parlamenti - Milli Məclisi həyata keçirir, məhkəmə hakimiyyətini isə müstəqil məhkəmələr həyata keçirirlər.\nAzərbaycanda qanunvericilik hakimiyyətini Milli Məclisi həyata keçirir. Milli Məclisi 125 deputatdan ibarətdir, deputatlar macoritar seçki sistemi, ümumi, bərabər və birbaşa seçki hüququ əsasında sərbəst, şəxsi və gizli səsvermə yolu ilə seçilirlər.\nMilli Məclisin hər çağırışının seçkiləri hər beş ildən bir noyabr ayının birinci bazar günü keçirilir. Deputatların səlahiyyət müddəti isə Milli Məclisinin çağırışının səlahiyyət müddəti ilə məhdudlaşır.\nAzərbaycanın yaşı 25-dən aşağı olmayan hər bir vətəndaşı qanunla müəyyən edilən qaydada deputat seçilə bilər. İkili vətəndaşlığı olan, başqa dövlətlər qarşısında öhdəliyi olan, icra və ya məhkəmə hakimiyyəti sistemlərində qulluq edən, elmi, pedaqoci və yaradıcılıq fəaliyyəti istisna olmaqla, başqa ödənişli fəaliyyətlə məşğul olan şəxslər, din xadimləri, fəaliyyət qabiliyyətsizliyi məhkəmə tərəfindən təsdiq edilən, ağır cinayətlərə görə məhkum olunmuş şəxslər, məhkəmənin qanuni qüvvəyə minmiş hökmü ilə azadlıqdan məhrumetmə yerlərində cəza çəkən şəxslər deputat seçilə bilməzlər.\nKonstitusiyaya əsasən Azərbaycan dövlətinin başçısı Azərbaycan Prezidentidir.\nAzərbaycanda icra hakimiyyəti Prezidentinə mənsubdur. Yaşı otuz beşdən aşağı olmayan, Azərbaycan ərazisində 10 ildən artıq daimi yaşayan, seçkilərdə iştirak etmək hüququna malik olan, o cümlədən ağır cinayətə görə məhkum olunmayan, başqa dövlətlər qarşısında öhdəliyi olmayan, ali təhsilli, ikili vətəndaşlığı olmayan Azərbaycanın vətəndaşı Azərbaycan Prezidenti seçilə bilər.\nPrezident ümumi, bərabər və birbaşa seçki hüququ əsasında sərbəst, şəxsi və gizli səsvermə yolu ilə 5 il müddətinə seçilir. Azərbaycan Prezidenti səsvermədə iştirak edənlərin yarısından çoxunun səs çoxluğu ilə seçilir.\nPrezidenti Azərbaycan Silahlı Qüvvələrinin Ali baş komandanıdır.\nAzərbaycan Prezidenti icra səlahiyyətlərinin həyata keçirilməsinin təşkili məqsədi ilə Nazirlər Kabinetini də yaradır. Nazirlər Kabineti Prezidentin yuxarı icra orqanıdır, Prezidentə tabedir və onun qarşısında cavabdehdir.\nAzərbaycanda məhkəmə hakimiyyətini Konstitusiya Məhkəməsi, Ali Məhkəmə, Apellyasiya Məhkəməsi və İqtisad Məhkəməsi həyata keçirirlər.\nKonstitusiyasının 7-ci maddəsində qanunvericilik, icra və məhkəmə hakimiyyətlərinin qarşılıqlı fəaliyyət göstərməsi və öz səlahiyyətləri çərçivəsində müstəqil olmaları təsbit edilib.


Zəhranın atası danışdı - “Dövlətimiz ev versə də...” - Azinforum.az İnformasiya Portalı\nAna səhifə / Media / Zəhranın atası danışdı – “Dövlətimiz ev versə də…”\nZəhranın atası danışdı – “Dövlətimiz ev versə də…”\nBu il iyulun əvvəllərində Füzuli rayonunun Alxanlı kəndinin erməni işğalçı birləşmələri tərəfindən artilleriya atəşinə tutulması nəticəsində həlak olan 2 yaşlı Zəhranın atası Elnur Quliyev ailəsinin adından Prezident Administrasiyasına şikayət olunması məsələsinə aydınlıq gətirib.\nE. Quliyev “Qafqazinfo”ya açıqlamasında qeyd edib ki, “Əsgər Ailələrinə Dəstək” İctimai Birliyinin rəhbəri Mətanət Əsgərqızı bu yaxınlarda ailəsinə baş çəkib: “Mətanət Əsgərqızı həyat yoldaşımla söhbətləşib. Ona belə bir narazılıq bildirilməyib. Düzdür, söhbətdə həyat yoldaşım acılı vəziyyətdə olduğu üçün giley edib. Amma deyilib ki, dövlətimiz ev versə də, verməsə də sağ olsun. O xanım da ürəyi yandığı üçün öz adından müraciət yazıb. Mən sonradan o xanımla danışmağa ehtiyac duymadım. Bəzi saytlarda ürəkbuladırıcı sözlər yazılır. Bu məsələ bizə aid deyil”.\nE. Quliyev bildirib ki, evi ailəsinə ancaq cənab prezident verə bilər: “Versə də, verməsə də sağ olsun”.\nAiləsinin sosial vəziyyətindən də danışan E. Quliyev vurğulayıb ki, sosial vəziyyətləri yaxşıdır: “Bizlə həmişə maraqlanırlar”.\nÖncəki Generalın villasından oğurlanan külli miqdarda qızılın və qulluqçunun taleyi…\nNövbəti “Space”də daha bir ayrılıq – Redaktor işdən getdi


14:56 - 19 Aprel\n"Rusiya diplomatlarının Praqadan göndərilməsinin arxasında ABŞ durur, Çexiya və digər Avropa ölkələri isə öz daxili problemlərini ört-basdır etməyə çalışırlar". Bizimxeber.az bildirir ki, belə bir bəyanatla , Rusiya XİN-in rəsmisi Mariya Zaxarova "Rusiya 1" telekanalının efirində bildirib.\n"Çexiyaya gəlincə, yaxşı başa düşmək lazımdır ki, Aİ ölkələrində və ümumiyyətlə, hazırda Qərbdə yığılıb qalmış problemlərin sayı kifayət qədərdirvə bu problemləri ört-basdır etmək üçün informasiya, siyasi xarakterli hansısa tədbirlər görülməlidir. Rusiya bu cür hallarda dövriyyəyə buraxdıqları tezisi ələ keçirən həmin alətdir", - deyə o bildirib.\nZaxarova bütün bu hərəkətlərin arxasında, şübhəsiz, ABŞ-ın dayandığını vurğulayıb. "ABŞ, NATO-ya, hər kəsə rəhbərlik edən, bu Qərb meynstriminə əsas verən, şübhəsiz və təəssüf ki, ilk növbədə, Aİ ölkələrinin və bütünlükdə İttifaqın özüdür", - deyə Rusiya XİN-in rəsmisi qeyd edib.


SriLankan Airlines aviaşirkət | Trips\nSriLankan Airlines aviaşirkət\nSriLankan Airlines aviareyslərinin cədvəli\nYaradıldığı tarix: 1979\nİATA kodu: UL\nÖlkə: Şri Lanka\nXoşbəxtlikdən, hava gəmilərinin hərəkət qrafikinə baxmağın yalnız aeroportda mümkün olduğu dövr keçib. Hətta, məlumat bürosuna da zəng vurmaq lazım deyil. İndi arzu edən hər bir kəs SriLankan Airlines aviareyslərinin cədvəlinə onlayn baxa bilər. Trips xüsusi internet resursunun köməyi ilə lazım olan informasiyanı tapmaq üçün Sizə daha az vaxt və güc tələb olunur.\nBiz bütün dəyişiklikləri nəzərə alaraq dəqiq məlumatlar təqdim edirik. Siz ölkənin aeroportlarında bütün reyslər haqqında nizamlanmış informasiyanı əldə edirsiniz. Burada və indi SriLankan Airlines aviareyslərinin cədvəlini öyrənmək olar. Bu, hətta ən təcrübəsiz internet istifadəçisi üçün çox sadədir.


Azərbaycan Belarusa görə Brüsseldə demarşa əl atdı – Birgə bəyannamənin 11- ci bəndinə etiraz - AzToday\nƏsas səhifə/Manşet/Azərbaycan Belarusa görə Brüsseldə demarşa əl atdı – Birgə bəyannamənin 11- ci bəndinə etiraz\nAzərbaycan Belarusa görə Brüsseldə demarşa əl atdı – Birgə bəyannamənin 11- ci bəndinə etiraz\n16 Dekabr, 2021 [09:48]\nAvropa İttifaqının Şərq Tərəfdaşlığı ölkələrinin Brüsseldə keçirilən altıncı sammitinin yekunu olaraq qəbul edilən birgə bəyannamə rəsmi Bakının mövqeyini tam əks etdirir. virtualaz.org qeyd edir ki, birgə bəyannaməyə əsasən Avropa İttifaqı bütün tərəfdaş ölkələrin müstəqilliyini, suverenliyini və ərazi bütövlüyünü onların beynəlxalq səviyyədə tanınmış sərhədləri çərçivəsində dəstəkləyir.\nSənəddə mehriban qonşuluq münasibətlərinə, etimadın möhkəmləndirilməsinə yönəlmiş tədbirlərə, Şərq Tərəfdaşlığı regionunda nəqliyyat əlaqələrinin gücləndirilməsinə dəstək ifadə olunur. Bu prinsiplər Azərbaycanın postmünaqişə dövrü gündəminə tam uyğundur.\nBundan əlavə, bəyannamənin mətnində Şərq Tərəfdaşlığı regionundakı münaqişələrdən zərər çəkmiş əhaliyə dəstək tədbirlərinin vacibliyi qeyd olunur. Azərbaycanla Avropa İttifaqı arasında yeni ikitərəfli əhatəli razılaşmaya dair danışıqlarda əldə edilmiş irəliləyiş alqışlanır.\nBəyannamədə Cənub Qaz Dəhlizi layihəsinin yekunlaşması yüksək qiymətləndirilir, Azərbaycanın Avropanın qaz təchizatının şaxələndirilməsində rolu xüsusi qeyd edilir.\nYekun bəyannamədə koronavirus pandemiyası ilə bağlı yaranan qlobal çağırışlara da toxunulur, “vaksin millətçiliyi” pislənilir.\nSammitin başlıca hadisəsi isə Azərbaycanın bəyannamənnin Belarusdakı daxili siyasi vəziyyət barədə bəndinə münasibətidir. Azərbaycan həmin bəndə öz qeydini əlavə etməklə ölkələrin suverenliyinə hörmət edilməsi və başqa ölkələrin daxili işlərinə qarışmamaq prinsiplərinə sadiqliyini nümayiş etdirib.\nOrada deyilir ki, Azərbaycan universal insan haqları dəyərlərinə və humanitar məsələlərə münasibətdə ikili standartları və siyasiləşmiş yanaşmaları qəbul etmir. Bundan əlavə, rəsmi Bakı özünün indiki halda Belarus respublikasına münasibətdə müttəfiqlik və tərəfdaşlıq öhdəliklərinə sadiqdir.\nMessi Aqueroya müraciət etdi\nZakir Həsənov azad edilmiş ərazilərə getdi - Tapşırıqlar verdi (FOTO/VİDEO)


» Məşriq də, məğrib də Allahındır! Hansı səmtə yönəlsəniz, Allahın Üzü orada olar. Həqiqətən, Allah Əhatəedəndir, Biləndir.\nMəşriq də, məğrib də Allahındır! Hansı səmtə yönəlsəniz, Allahın Üzü orada olar. Həqiqətən, Allah Əhatəedəndir, Biləndir.\nBu da, Allah yaxşı bilir, Rasullullah (salləllahu aleyhi və səlləm) ilə əshabı üçün təsəllidir. Onlar Məkkədən çıxarıldılar, Məscidi Haramdan və namazgahlarından ayrıldılar. Rəsulullah (salləllahu aleyhi və səlləm) Məkkədə Beytulmüqəddəsə dönərək ibadət edərdi. Kəbə də önündə olardu.Mədinəyə gələndən sonra on altı və ya on yeddi ay Beytulmüqəddəsə dönərək namaz qıldı. Sonra da Allah qibləni Kəbəya tərəf çevirdi. Bunun üçündür ki, Allahu təala “Məşriq də, məğrib də Allahındır! Hansı səmtə yönəlsəniz, Allahın Üzü orada olar”. Əbu Ubeyd Qasim İbn Səllam “əl-Nəsih və əl-Mənsuh” kitabında demişdir; bizə Həccac İbn Muhəmməd İbn Cureyc və Osman İbn Ata, o da Atadan , o da İbn Abbasdan rəvayət etdi ki, o belə demişdir: Bizə izah edildiyinə görə, Allah ən yaxşısını bilir, Quranda ilk nəsxedilən qiblənin vəziyyətidir. Allahu Təala: “Məşriq də, məğrib də Allahındır! Hansı səmtə yönəlsəniz, Allahın Üzü orada olar”. Bunun qarşılığında Rəsulullah (salləllahu aleyhi və səlləm) Beytulmüqəddəsə dönərək ibadət etdi, Kəbəni tərk etdi. Sonra da qibləni yenidən köhnə evə (Beytul Ətiq) çevirib onu nəsx etdi: “Hara (səfərə) çıxsan, (namaz qıldıqda) üzünü Məscidulharama tərəf çevir! Harada olursunuzsa olun, üzünüzü ona tərəf çevirin…” (Bəqərə, 150).\nƏli İbn Əbu Talha, İbn Abbasdan rəvayət edir ki: Quranda ilk nəshxedilən ayə, qiblə ayəsidir. Belə ki, Rəsulullah (salləllahu aleyhi və səlləm) Mədinəyə hicrət edəndə orada yaşayən yəhudilər ilə qarşılaşdıqda Allah Təala ona Beytulmüqəddəsə üz tutmasını əmr etdi. yəhudilər də buna çox sevindilər. Rəsulullah (salləllahu aleyhi və səlləm) on və daha artıq ay Qüdsə doğru döndü. Rəsulullah (salləllahu aleyhi və səlləm) isəİbrahimin qibləsini sevərdi.Dua edər, göyə baxardı. Bunun üzərinə Allah Təala: “Biz sənin üzünün göyə tərəf çevrildiyini gördük və Biz səni razı qalacağın qibləya tərəf döndərəcəyik. Sən üzünü Məscidulharama tərəf çevir!” (Bəqərə, 144) ayəsini endirdi. Bundan yəhudilər narahat oldular və: “Onları üz tutduqları qiblədən döndərən nə oldu?” (Bəqərə, 142) Bunun qarşılığında Allah Təala: “De: Məşriq də, məğrib də Allahındır.” (Bəqərə, 142) ayəsini nazil etdi və: “Hansı səmtə yönəlsəniz, Allahın Üzü orada olar.” dedi.\nİkrimə İbn Abbasdan “Hansı səmtə yönəlsəniz, Allahın Üzü orada olar.” ayəsi haqqında belə demişdir: Şərqədən və Qərbdən Haraya dönsən Allahın qibləsi oradır. Mucahid də: “Hansı səmtə yönəlsəniz, Allahın Üzü orada olar.” ayəsindəharada olursunuz olun, sizin yönələcəyiniz bir qiblə vardır, o da Kəbədir, demişdir. İbn Əbu Hatim də İbn Abbasın Atadan gələn rəvayətindən sonra, Əbu-Aliyə, Həsən, Ata əl-Xorasani, İkrimə, Qatədə, Suddi və Zeyd İbn Əsləmdən də buna bənzər bir rəvayət nəql edilmişdir, demişdir. İbn Cərir və digərləri belə demişlər: Xeyir, Allah-Təala bu ayəni, Kəbəya dönmə fərz edilmədən əvvəl nazil etmişdir və bu ayə ilə Nəbisinə və səhabələrinə ibadət edərkən şərq və qərbdən istədikləri tərəfə yönələbiləcəklərini bildirmək üçün nazil olmuşdur. Çünki onlar üzlərini hansı tərəfə çevirirlərsə çevirsinlər, Tərifi Uca Olan o istiqamətdə və o tərəfdədir. Bu o deməkdir ki, qərblər də, şərqlər də Allahu Təalanındır. Heç bir məkan ondan ayrı deyildir. Necə ki, Allah-Təala: “İstər bundan az, istərsə də çox olsunlar – harada olursa olsunlar, onların yanındadır”. (Mücadilə, 7) demişdir. Onlar dedilər; sonra bu ayə, qibləni Məscidul-Harama çevirməsi farz edildikdən sonra nəsx edildi.\n“Heçbir məkan ondan ayrı deyildir” cümləsində əgər Allah-Təalanın elmi qəsd edilirsə doğrudur. Çünki Allah-Təalanın elmi bütün bilinən hər şeyi əhatə edir. Amma Allah-Təalanın zatı qəsd edilirsə onun məxluqatının heç birisi onu əhatə etməz. Uca Allah bundan müqəddəs və münəzzəhdir.\nİbn Cərir və digərləri belə demişlər: Xeyir, bu aEy Allahın Rəsulua (salləllahu aleyhi və səlləm) səfərdə , düşmənlə döyüşərkən və qorxu halında istədiyi tərəfə dönərək nafilə ibadəti yerinə yetirə bilmək üçün endirilmişdir. Bizə əbu Kureyb, İbn İdrisdən, o da Abdulmalik İbn Əbu Suleymandan, o da Səid İbn Cubeyrdən rəvayət edir ki, Abdullah İbn Ömər miniyin üstündə getdiyi tərəfə doğru ibadət edər və Rəsulullahın (salləllahu aleyhi və səlləm) da belə etdiyini demişdir. “Hansı səmtə yönəlsəniz, Allahın Üzü orada olar.” ayəsini də belə izah edərdi. Bunu Muslim, Tirmizi, Nəsai, İbn Əbu Hatim və İbn Mərduveyh müxtəlif yollarla Abdulməlik İbn Əbu Süleymandan, Səid İbn Cubeyrdən və Abdullah İbn Ömərdən nəql edərlər. Əsli “iki səhih”-dədir, Abdullah İbn Ömər və Əmir İbn Rəbia hədisindəndir. Onda ayə zikredilməmişdir.\nSəhih Buxaridə, Nafi, Abdullah İbn Ömərdən rəvayət etmişdir: ona qorxu namazı soruşulduğu zaman onu izah etdi, sonra da belə dedi: əgər qorxu bundan daha çox şiddətli olarsa ayəqlarının üzərində və ya miniyin üzərində ibadət edərlər. Bunda qibləya dönməklə dönməmək birdir. Nafi də belə demişdir: Zənn edirəm Abdullah İbn Ömər bunu Rəsulullahdan (salləllahu aleyhi və səlləm) nəql etmişdir.\nMəsələ: Şafi məşhur rəvayətdə uzun və qısa səfərdə əminamanlıq və ya təhlükə zamanı olan səfər arasında fərq görməmişdir. Ona görə hamısında miniyin üzərində nafilə ibadət icazəlidir. Əbu Hənifənin rəyi də belədir. Malik və dostları buna müxaliflik edirlər. Əbu yusuf və Əbu Səid İstahri şəhərdə heyvanın üzərində nafiləni qəbul etmişdilər. Bunu Əbu yusuf da Malikdən rəvayət etmişdir.Bunu Əbu Cəfər Təbəri də seçmişdir, hətda piyada üçün olsa belə.\nİbn Cərir ilə digərləri də belədemişdilər: Əksinə bu ayə qiblənin istiqamətini anlayə bilməyən bir cəmiyyat haqqında endi, onlar qiblənin hansı istiqamətdə olduğunu dəqiqləşdirə bilmədikdə müxtəlif istiqamətlərə dönərək ibadət etdilər. Allah-Təala da: “Məşriq də, məğrib də Allahındır! Hansı səmtə yönəlsəniz, Allahın Üzü orada olar”. Bununla sizə namazlarınızın qüvvədə olduğunu öyrədir.\nMuhəmməd İbn İshaq əl-Əhvazi Əbu Əhməd əz-Zubeyridən, o da Rəbi Səmmandan, o da Asim İbn Ubeydullahdan, o da Abdullah İbn Amir İbn Rəbiadan rəvayət etdi ki: Biz Rəsulullah (salləllahu aleyhi və səlləm) ilə birlikdə idik. Çox qaranlıq bir gecəydi. Bir yerdə dayəndıq. Bir nəfər bir neçə daş götürüb içində ibadət edəcəyi bir məscid düzəltdi. Səhər açılınca qibləni düzgün təyin etmədiyimizi fərq etdik. Ey Allahın Rəsulu (salləllahu aleyhi və səlləm) ,qibləni düzgün təyin etməmişik dedik. Bunun qarşılığında Allah-Təala “Məşriq də, məğrib də Allahındır! Hansı səmtə yönəlsəniz, Allahın Üzü orada olar” ayəsini endirdi. Sonra onu Sufyan İbn Vakidən, o da atasından, o da Əbu Rəbi əs Səmmandan bənzər şəkildə rəvayət etdi. Bunu Tirmizi də Mahmud İbn Ğayləndan, o da Vakidən; İbn Macə də yəhya İbn Hakimdən, o da Əbu Davuddan, o da Əbu Rəbi əs Sammandan rəvayət etmişdir. Bunu İbn Əbu Xatim də Həsən İbn Muhəmməd İbnSabahdan, o da Səid İbn Süleymandan, o da Əbu Rəbi əs Səmmandan rəvayət etmişdir. Adı da Əşas İbn Səid əl-Basridir. Hədis zəifdir. Tirmizi belə demişdir: bu həsən hədisdir, isnadı belə deyildir, onu ancaq Əşas İbn Səmman hədisi kimi bilirik. Əşas hədisdə zəif sayılır. Mən də deyirəm ki, şeyxi Asim də zəifdir. Buxari də,bu ravi hədis elmində inkar ediləndir (münkərdir) demişdir. İbn Main də ravi zəifdir, onunla sübut gətirilməz, demişdir. İbn Hibban da: Onun hədisi tərk edilər demişdir. Allah yaxşı bilir.\nBaşqa bir yoldan Cabirdən (radiyallahu ənh) rəvayət edilmişdir ki, Hafiz Əbu Bəkr İbn Mərduveyh bu ayənin təfsirində belə demişdir: Bizə İsmail İbn Əli İbn İsmail o da Həsən İbn Əli İbn Şəbibdən, o da Əhməd İbn Abdullah İbn Həsəndən rəvayət etdi ki, o atasının kitabında bu cür yazıldığını görüb: Bizə Abdulmalik əl-Arzami Atadan rəvayət etdi ki, Cabir dedi: Rəsulullah (salləllahu aleyhi və səlləm) bir gecə bir dəstə ordu göndərdi. Qaranlıq düşdü. Qibləni təyin edə bilmədik. Dəstədən bir hissə: biz qibləni təyin etdik, bu tərəfdir, sol tərəfdədir, dedilər. O tərəfə dönüb namaz qıldılar. Xəttlər çəkdilər. Səhər açılıb günəş çıxdıqda xəttin qibləni göstərmədiyini başa düşdük. Səfərdən qayıtdıqdan sonra Rəsulullahdan (salləllahu aleyhi və səlləm) soruşduq. Susdu, Allah Təala da: “Məşriq də, məğrib də Allahındır! Hansı səmtə yönəlsəniz, Allahın Üzü orada olar” ayəsini endirdi. Sonra bunu Muhamməd İbn Ubeydullah əl-Arzəmidən, o da Atadan, o da Cabirdən bu şəkildə rəvayət etdi. Darakutni belə dedi: Bu hədis Abdullah İbn Abduləzizə oxundu, mən də eşidirdim, bizə Davud İbn Ömər belə dedi: bizə Muhəmməd İbn yəzid əl-Vasiti Muhəmməd İbn Səlimdən, o da Atadan, o da Cabirdən rəvayət etdi ki: Bir yürüşdə Rəsulullahla (salləllahu aleyhi və səlləm) bir yerdə idik. Üzərimizə bulud çökdü, çaşıb qaldıq, qibləni təyin etmə məsələsində mübahisə etdik. Hərə bir tərəfə namaz qıldııq və qarşımıza xətt çəkmişdik. yerimizi bilmək istəyirdik. Bunu Rəsulullaha (salləllahu aleyhi və səlləm) xəbər verdik. O, bizə namazı yenidən qılmamızı əmr etmədi: namazınız uyğundur dedi. Sonra Darakutni də Muhəmməd İbn Səlimdən o da Ətaadanbelə rəvayət etdi, dedi. Eyni hədisi : Muhəmməd İbn Ubeydullah əl-Arzəmidən, o da Ətadan rəvayət etmişdir, Hər ikisi zəifdir. Bunu həmçinin İbn Mərduveyh də Kəlbidən, o da Əbu Salehdən, o da İbn Abbasdan rəvayət etmişdir. Rəsulullah (salləllahu aleyhi və səlləm) bir dəstə ordu göndərdi. Bir duman çökdü, qibləni təyin edə bilmədilər. Başqa tərəfə qıldılar. Sonra günəş çıxdıqdan sonra qiblə xaricinə qıldıqları məlum oldu. Rəsulullahın (salləllahu aleyhi və səlləm) yanına gəldikdə bunu ona xəbər verdilər. Allah Təala da bu ayəni endirdi: “Məşriq də, məğrib də Allahındır! Hansı səmtə yönəlsəniz, Allahın Üzü orada olar”. Bu sənədlərdə zəiflik vardır. Bəlkə də bir-birini qüvvətləndirir. Səhvən qibləya tərəf qılınmayən namazı geri qaytarma məsələsində alimlərin iki görüşü vardır: Bunlar dəlildir ki, namaz qəza edilmir. Allah ən doğrusunu biləndir.\nİbn Cərir belə demişdir. xeyr bu ayə Nəcaşidən ötrü endi, Necə ki bizə Muhəmməd İbn Bəşşar o da Muaz İbn Hişamdan, o da atasından, o da Qatadədən rəvayət etdi ki, Rəsulullah (salləllahu aleyhi və səlləm) belə dedi: Bir qardaşınız vəfat etdi, namazını qılın. “Müsəlman olmayan birinin namazınımı qılaq?” dedilər. Çox keçmədiki bu haqda Həqiqətən, Kitab əhlindən elələri də var ki, Allaha müti olaraq həm Allaha, həm sizə nazil edilənə, həm də öz-lərinə nazil edilənə iman gətirir, Allahın ayələrini ucuz qiymətə satmırlar. (Ali İmran, 199) ayəsi endi.\nQatadə dedi ki, O qibləya dönərək namaz qılmazdı, dedilər. Çox keçmədiki bu haqda Allah “Məşriq də, məğrib də Allahındır! Hansı səmtə yönəlsəniz, Allahın Üzü orada olar.ayəsini endirdi. Bu qərib hədisdir. Allah ən doğrusunu biləndir. Onun qiblə Kəbəya çevrilmədən əvvəl Beytul Müqəddəsə tərərf namaz qıldığı rəvayət olunmuşdur. Necə ki bunu Qurtubi Qatadədən nəql etmişdir. Qurtubi bunu da zikr etmişdir: Nəcaşi vəfat etdikdə Rəsulullah (salləllahu aleyhi və səlləm) namazını qıldı. Qiyabən namazı icazəli sayənlan buna əsaslanırlar. O da belə demişdir: Bu da bizim dostlarımız üçün 3 baxımdan xüsusi bir vəziyyətdir. Birincisi, Rəsulullah (salləllahu aleyhi və səlləm) onu gözləri ilə gördü, çünki yer büküldü cənazə gözünün önünə gəldi. İkincisi, yanında namaz qılan biri olmadığı üçün onun namazını qıldı. Bunu da İbnul Arabi üstün rəy hesab etmişdir. Qurtubi də belə demişdir. Müslüman bir kralın yanında onun dinindən bir nəfərin olmaması çox qəribədir. İbnul Arabi də belə cavab vermişdir: Onlara görə ölü namazı şəri namaz deyildi. Bu cavab da gözəldir. Üçüncüsü də Peyğəmbər (salləllahu aleyhi və səlləm) onun namazını qıldırdı ki, digər kralların da könlünü qazansın. Allah daha yaxşı bilr.\nHafiz Əbu Bəkir İbn Mərduveyh bu ayənin təfsirində belə demidşir: Bizə Əbu Maşər, o da Muhamməd İbn Amr İbn Əlqamədən, o da Əbu Sələmədən, o da Əbu Hureyrədən rəvayət etdi ki, Rəsulullah (salləllahu aleyhi və səlləm) belə demişdir: Şərq ilə qərb arası Mədinə xalqı üçün, Şam xalqı üçün və İraq xalqı üçün qiblədir. Bunun bu mövzu ilə bir əlaqəsi vardır ki, bunu da Tirmizi ilə İbn Macə Əbu Maşər hədisində rəvayət etmişdir. Adı Nəcih İbn Əbdurrəhman əl Suddi əl Mədənidir. Tirmizi belə demişdir: Başqa yolla Əbu Hureyrədən də rəvayət edilmişdir. Bəzi elm adamları Əbu Maşər haqqında hafizəsi baxımından nəsədemişdilər. Sonra da belə dedi: Mənə Həsən İbn Bekir əl Mərvəzi rəvayət etdi, o da Mualla İbn Mansurdan, o da Abdullah İbn Cəfər əl Məhrəmidən xəbər verdi, o da Osman İbn Muhamməd İbn Əxnəsdən, o da Abu Səid əl Məqbəridən, o da Əbu Hureyrə radiyAllahu anhdan rəvayət edir ki. Rəsulullah salləllahu aleyhi vəsəlləm belə demişdir: Şərq ilə Qərbin arası qiblədir. Sonra Tirmizi: bu səhihdir demişdir. Buxaridən də onun haqqında Bu Əbu mahşər hədisindən daha qüvvətli və daha səhihdir, dediyi nəql edilmişdir. Tirmizi belə demişdir: Bir çox səhabədən: Şərq ilə qərb arası qiblədir hədisi rəvayət edilmişdir. Ömər İbn Xəttab, Əli və İbn Abbas onlardandır. Allah hamısından razı olsun.\nİbn Ömər belə demişdir: Qərb sağ tərəfinə, Şərq isə sol tərəfinə tuş gələcək şəkildə dayənsan ikisinin arası qiblədir. Sonra da İbn marduveyh belə demişdir. Bizə Əli İbn Əhməd İbn Əbdurrahman, o da Haşım oğullarının azad edilmiş qulu yaqub İbn yusif , o da Şueyb İbn Əyyubdan, o da İbn Numeyrdən o da Abdullah İbn Amrdan, o da Nafidən O da , İbn Ömərdən rəvayət edir ki, Peyğəmbər (salləllahu aleyhi və səlləm) dedi ki, Şərq ilə qərbin arası qiblədir. Bunu Darukutni ilə Beyhaki də rəvayət etdilər. Və belə demişdir:Bu rəvayət İbn Ömər və o da Ömər vasitəsi ilə məşhurdur. Allah ikisindən də razı olsun. İbn Cərir belə demişdir: Belə olması da ehtamal olunur: Mənə dua etməniz üçün hara üz tutursunuz tutun, mənim üzüm oradadır və mən də dualarıızı qəbul edərərm. Nəcə ki bizə Qasım, o da Həsəndən o da Həccacdan, o da İbn Cureycdən rəvayət edir ki, Mucahid demişdir: ‘Mənə dua edin, Mən də sizin dualarınızı qəbul edim! (Gafir, 60) ayəsi nazil olduqda, hara üz tutaq dedilər. Bu haqda “Məşriq də, məğrib də Allahındır! Hansı səmtə yönəlsəniz, Allahın Üzü orada olar” ayəsi endi. İbn Cərir belə demişdir: “Allah genişdir, biləndir!”” sözünün mənası belədir. Comərtliyi lütfü və ehsanı bütün yaratdıqlarına kifayət edər. “Biləndir” yəni onların əməllərini bilir onlardan heçbir şey ona gizli qalmaz, onun elmi xaricində qalmaz. O hər şeyi bilir.


«Möhtəşəm Yüzil» aktyorları indi harada çalışırlar? - FOTOLAR\n17 Sentyabr 2014 16:43\nSultan Süleyman Qanuni və Xürrəm Sultan üzərində qurulan serial daha ekranlara çıxmadan belə mübahisələr yaratmışdı.\nTeleqraf.com-un Türkiyə mətbuatına istinadən verdiyi xəbərə görə, ilk sezondan sonra serial həm izlənmə, həm də polemika rekordları qırdı. "Möhtəşəm Yüzil" eyni zamanda ölkədəki bütün məşhur oyunçuların ən azı bir dəfə kamera qarşısına keçdiyi film kimi də yaddaşlara həkk olunub.\nSerial 2014-cü ildə sona çatdı. Üç il ərzində tamaşaçıları ekrana bağlayan serialının son mövsümündə rol alan aktyorların indi harada olduğunu, nə etdiyini bilirsinizmi?\nSultan Süleymanı Qanuni obrazını Xalid Ərgənc canlandırıb. Aktyor bu mövsüm ən son həyat yoldaşı Bərgüzar Korel ilə çıxdığı tətildə gündəmə gəlib.\n"Möhtəşəm Yüzil" sayəsində tanınan aktrisa Məryəm Üzərlinin isə sözün tam mənası ilə həyatı dəyişib. Çəkilişlərdən yorulan aktrisa Almaniyada istirahət edir. Qız uşağı anası olan Üzərli yaxın zamanda yeni bir layihə üçün Türkiyəyə gələcək.\nMəryəm Üzərlini serialda əvəz edən Vahidə Pərçim oldu. Serial final etdikdən sonra o da bir az dincəlməyə qərar verdi.\nAydın Tüzünataç serialın heyətinə sonradan qoşulub. "Möhtəşəm Yüzil"də Nisa Sultanı canlandırıb. Serial bitdikdən sonra onu keçmiş sevgilisi Nejat İşlərlə kameralar qarşısında gördük. O, İşləri çətin vaxtlarında heç tək qoymayıb.\n"Fatmagülün suçu nə" filmi ilə tanınan Əngin Öztürk serialının son mövsümündə Şahzadə Səlimi canlandırıb. Hazırda hər hansı bir layihəydə iştirak etmir.\nAraz Bulud İynemli serialın son mövsümündə Şahzadə Bayezid rolunu oynayıb. Yeni mövsüm də Hazal Qaya ilə birlikdə bir film üçün kamera qarşısına keçəcəyi deyilir.\nMəmməd Günsür isə Şahzadə Mustafa olaraq ekrana gəlib. Günsür yeni mövsümdə heç bir serialda rol almır.\nMərvə Boluğur da son sezonda rol alıb. Bu mövsüm isə dincəlməyə qərarlıdır.


BSU-da Azərbaycan təhsilində dəyərlər sistemi mövzusunda elmi konfrans keçirilib » NUH informasiya agentliyi\nMədəniyyət22 dekabr 2018 11:50\n22 dekabr 2018-ci il tarixdə Bakı Slavyan Universitetində (BSU) Azərbaycan Xalq Cümhuriyyətinin (AXC) 100 illiyinə həsr olunmuş “Azərbaycan təhsilində dəyərlər sistemi” mövzusunda tələbə və magistrantların respublika elmi konfransı keçirilib. Konfransı BSU-nun elmi işlər üzrə prorektoru, professor Rafiq Novruzov açaraq 2018-ci ilin bütövlükdə kollektiv üçün uğurlu olduğunu, tədris prosesinin keyfiyyətcə yüksəldiyini, universitetin beynəlxalq əlaqələrinin genişləndiyini diqqətə çatdırıb. O,Ümummilli Lider Heydər Əliyevin xeyir-duası və təşəbbüsü ilə yaradılmış Bakı Slavyan Universitetinin müstəqil Azərbaycan dövlətinin təhsil siyasətinin həyata keçirilməsində, sağlam mənəvi mühitin yaradılmasında, gənclərin vətənpərvərlik və patriotizm ruhunda tərbiyəsində mühüm rol oynayan ali təhsil ocaqlarından biri olduğunu qeyd edib.\nSonra söz çıxışçılara verilib. Bakı Slavyan Universitetinin müəllimi Qənirə Kazımova “Müəllim şəxsiyyəti və pedoqoji dəyərlər”, Həmidə Abdullayeva “Ailə dəyərləri və şəxsiyyətin formalaşmasına onun təsiri”, Azərbaycan Dövlət Pedaqoji Universitetinin müəllimi Könül Mollayeva “Şagirdlərin tədqiqatçılıq bacarıqlarının formalaşmasına təsir edən amillər” mövzusunda çıxış ediblər.\nKonfrans öz işini “Rus dili və onun tədrisi metodikası”, “Azərbaycan dili və onun tədrisi metodikası”, “Ədəbiyyatın öyrənilməsinin təhsildə əhəmiyyəti”, “İbtidai və məktəbəqədər təhsil problemləri”, “Pedaqogikanın müasir problemləri”, “Psixologiya müasir təhsil sistemində”, “Təhsildə informasiya texnologiyalarından\nistifadə məsələləri” adlı bölmələrdə davam etdirib.\n17 iyun 2019 11:44\n16 iyun 2019 15:14\n16 iyun 2019 14:15\n15 iyun 2019 17:29\n15 iyun 2019 16:55\n14 iyun 2019 19:01\n14 iyun 2019 11:23\n12 iyun 18:49\nMurad Köhnəqala həbs edildi\n12 iyun 18:31


Tahir Kərimov Salyandakı villasını neçiyə satır? “Total”-ın zavodunda partlayış “Bəşər Əsəd ölsə böhran düzələr”- AB Xorvatiya prezidentinin şərəfinə rəsmi ziyafət v Ana və oğlu qəzada öldü Washington Post: ABŞ-ın yeni prezidentinin adı m Ermənistan Rusiya-Türkiyə münasibətlərindən nara Qadınlara siqaret satışı qadağan olundu “Qəzzanı tamamən yox edəcəyik” ̵ Maltadakı təyyarə qəzasında ölənlər agent çıxdı Ziya Məmmədov erası tam bitdi – Avtovağzal “Şimal-Cənub nəqliyyat dəhlizi yaradılır”\n11 Fevral 2016 / 0:30 / Baxış sayı: 335 İrana qarşı sanksiyaların aradan qaldırılması İran və Azərbaycan əlaqələrində çox böyük rol oynayacaq. Bunu jurnalistlərə energetika naziri Natiq Əliyev deyib.\nNazir bildirib ki, iki ölkə arasında nəqliyyat sahəsində böyük işlər görülür: “Şimal-Cənub nəqliyyat dəhlizi yaradılır. Bu, nəinki tranzit məqsədlər üçündür, eləcə də elektrik enerjisinin Rusiyadan Azərbaycana, Azərbaycandan da İrana ixracını nəzərdə tutur”.\nN.Əliyevin sözlərinə görə, bu məqsədlə işçi qrupu yaradılıb, hər üç ölkənin energetika nazirləri bunun üzərində işləyir: “Azərbaycan və İranın neft-qaz və enerji sahələrində böyük layihələri var. O cümlədən İran qazının Azərbaycandan tranzit olunması, Azərbaycan qaz anbarlarının İran tərəfindən istifadısi və digər məsələlər gündəlikdədir”.


Taksi və ya ictimai nəqliyyat - turist üçün hansı daha sərfəlidir? - 2-ci HİSSƏ - AviaTravel.Az\n16 Noyabr 2021, 12:47\nAzərbaycanlı turistlər üçün məşhur olan şəhərlərdə ən yaxşı variantı seçməyə davam edirik\nƏvvəlki yazıda İstanbul, Tbilisi, Dubay, Budapeşt, Kiyev kimi şəhərlərdə ictimai nəqliyyatın qiymətlərini təqdim etmişdik. Məqalənin birinci hissəsi ilə burada tanış ola bilərsiniz.\nBiz məşhur səyahət ölkələrində və şəhərlərində turistlər üçün ən rahat səyahət variantları mövzusunu araşdırmağa davam edirik.\nÇexiya, Praqa. Taksi ilə şəhər ətrafında getmək istəyirsinizsə, biz yalnız lisenziyalı firmalarla işləməyi məsləhət görürük, özəl treyderlər turistlərin cibini soyacaqlar. Taksimetrli taksiyə minmək 25 çex kronu (100 çex kronu - təxminən 4,6 dollar), hər 1 km üçün – 17 kron, bir dəqiqəlik fasilə - 5 kron. Bahalı - avtobus, tramvay, metro daha ucuz və daha rahatdır. Pulsuz köçürmələrlə 90 dəqiqə üçün 40 krona "əsas" keçid almaq ən sərfəlisidir. 6 yaşdan 15 yaşa qədər uşaqlar üçün isə yarı qiymətə başa gəlir. Gündəlik keçid biletləri də var, lakin turistlər üçün çox sərfəli deyil, 440 krona istənilən nəqliyyat növündən istifadə imkanı verən 72 saatlıq daha yaxşıdır. Yeri gəlmişkən, Praqanın əsas görməli yerləri Vatslas Meydanının mərkəzində və bir-birindən piyada məsafədə yerləşir, ona görə də xüsusi nəqliyyat xərcləri olmayacaq.\nAlmaniya, Berlin. Almaniya öz daxili qanunları, qaydaları və s. olan 16 federal əyaləti birləşdirən ən böyük Avropa ölkələrindən biridir. Ona görə də diqqətimizi yalnız ölkənin paytaxtı Berlinə yönəldəcəyik. Taksi - eniş 4 avro və hər kilometr üçün əlavə 2 avro. Berlində yaxşı qurulmuş ictimai nəqliyyat sistemi var, onlar alman pedantiyası ilə işləyirlər, ona görə də avtobuslar, tramvaylar, yeraltı (U-Bahn) və yerüstü elektrik qatarları (S-Bahn) turistlər üçün çox rahatdır. Tək bileti 2 avroya alsanız, alındığı tarixdən 2 saat ərzində başqa nəqliyyat növlərindən istifadə pulsuzdur. Bilet yoxdursa, avtobus sürücüsü sizə nağd pula satacaq.. Ancaq yenə də bütün ABC zonaları və istənilən nəqliyyat üçün 43 avroya bütün həftə üçün (bir günə çətin ki geri qayıdasınız) 7-Tage-Karte almaq ən sərfəlisidir.\nİspaniya, Barselona. Niyə Madrid və ya Valensiya olmasın? Statistikaya görə, həmvətənlərimiz arasında sevimli olan Kataloniyanın paytaxtıdır, ona görə də biz Barselona taksi sürücülərindən danışacağıq. Almaniyadakından təxminən iki dəfə aşağı qiymətlə - eniş üçün 2,25 avro və hər kilometr üçün 1,2 avro, şəhərin mərkəzində orta qiymət 12-15 avro təşkil edir. Nədənsə, taksi sürücüləri turistlərdən yaxşı pul qazansalar da, onları çox da sevmirlər. Avtobus qiymətləri səyahət məsafəsindən asılıdır, 1 zona daxilində - 2,15 avro, 1,5 saatlıq pulsuz transfer ilə. Ancaq Barselonadan bir günə çətin doyasınız, 1-ci zona daxilində on metro səfəri üçün nəzərdə tutulmuş T10 kartını almaq daha sərfəlidir və bu, Barselonanın mərkəzi və şəhərin ən yaddaqalan yerləridir. Bütün şəhəri əhatə edən 190-a yaxın metro stansiyası var, ona görə də bu nəqliyyat növü həm sürətli, həm də sərfəlidir. Yeri gəlmişkən, metro vaqonlarının hər iki tərəfdən giriş-çıxışı var, ona görə də itələnməyəcəksiniz.\nİtaliya, Roma. Paytaxtda taksilər İtaliyanın digər şəhərlərindən qat-qat bahadır, eniş 3,5 avrodan, ilk 3 km 8 avrodan, daha sonra isə hər km üçün 1,1 avro bahadır. Amma söhbət heç də yüksək qiymətdən getmir - romalı taksi sürücüləri, yumşaq desək, o qədər də vicdanlı deyillər, onlar sizi bütün şəhərdə aldada və sayğacı bir neçə on avroya çatdıra bilərlər. Aralarında heç də hamının bu oyunu sevmədiyini istisna etməsəm də - yəqin ki, vicdanlı zəhmətkeşlər də var. Odur ki, bəladan uzaq, 1,5 avroya avtobus (100 dəqiqə ərzində köçürmə pulsuzdur), eyni qiymətə metroya (cəmi üç xətt var, qaçırmayın) daha yaxşı olar. Amma avtobus sürücülərindən alman pedantlığını gözləməyin və avtobuslar xüsusi təmizliklə parıldamır. Ziyarətçilər üçün ən sərfəlisi bütün nəqliyyat növləri üçün bir həftəlik 24 avroya MDB biletidir (10 yaşa qədər uşaqlar pulsuzdur). Romanın əsas görməli yerləri mərkəzdə olduğundan, xüsusi nəqliyyat xərcləri olmamalıdır.\nFransa, Paris. Parisdə taksi tariflərini başa düşmək Moskvadakı qədər çətindir. Müxtəlif firmalar, zonalar, avtomobilin rahatlıq dərəcəsi, damındakı işığın rəngi ilə fərqlənən çoxlu nüanslar var. Ağ işıq yanırsa - tarif km üçün 0,6 avrodan, narıncı - km üçün 1 avrodan, mavi - 1,2 avrodan başlayır. Zəngə gəlməyəcəkləri minimum qiymət var - 6-10 avro, tıxacda bir saat 25 avro, bir sözlə, şəhər taksiləri hələ də tapmacadır. Özəl treyderlər isə mütləq daha bahadır, lakin onların turistlərə qarşı bu mənfur münasibəti yoxdur, ön oturacaqda əyləşsəniz sizə qarşı kobudluq etməzlər.\nİndi avtobuslar və metrolar haqqında. 1 günlük biletin qiyməti zonadan asılı olaraq 7,5 avrodan 18 avroya qədərdir, avtobus, metro, funikulyor və ya qatara birdəfəlik Ticket+ götürsəniz, iki saatlıq 1,9 avrodur. Ancaq turistlər üçün ən sərfəli bütün zonalar üçün bir həftə ərzində məhdudiyyətsiz Navigo – tarifidir. Belə bir bilet təxminən 23 avrodur və kartın özünün qiyməti isə 5 avrodur - əlbəttə ki, bahadır, amma bu Parisdir!\nP.S. Metroda gedərkən diqqətli olun, bütün stansiyalar adı elan olunmur, qapılar bağlananda səsli xəbərdarlıq yoxdur, stansiyanın çıxışlarında da turniketlər var.


"Caspian European Club"un İdarə Heyətinə seçkilər keçiriləcək\n"Caspian European Club"un İdarə Heyətinə seçkilər keçiriləcək\nİqtisadiyyat 28 Avqust 2017 17:22 (UTC+04:00)\nCaspian European Club və Caspian American Club-un İdarə Heyətinə seçkilər 2017-ci il sentyabrın 20-də keçiriləcək.\nTrend-in məlumatına görə, bu barədə Caspian European Club və Caspian American Club-un sədrinin birinci müavini və baş icraçı direktoru Telman Əliyev məlumat verib.\nOnun sözlərinə görə, hazırda səsvermənin fəal mərhələsi keçirilir. O qeyd edib ki, seçkilərdən əvvəl 2017-ci il mayın 17-dən sentyabrın 20-dək ilkin səsvermə təşkil olunacaq. Qeydiyyatdan keçmiş hər bir istifadəçi http://caspianenergy.org/vote/index.php/en/vote-ru saytı vasitəsilə biznesin maraqlarını layiqincə təmsil edəcəyinə, dövlət qurumlarının nümayəndələrinə problemləri və sahibkarlara təklifləri çatdıracağına, həmçinin biznes-hökumət dialoqunun daha da inkişafına nail olacağına inandığı namizədə səs verə bilər. Əsas seçkilərdə iştirak etmək hüququ qazanmaq üçün namizədin 1000-dən çox səs toplaması mütləqdir.\nTelman Əliyev qeyd edib ki, sentyabrın 20-də onlar tərəfindən təşkil olunacaq Caspian Energy Transport & ICT Forum çərçivəsində Caspian European Club-un üzvləri ilkin səsverməni keçmiş namizədlər arasından İdarə heyətinin üzvlərini seçə bilərlər: “Seçkilərin nəticəsi elə həmin gün ənənəvi CEO Lunch-da elan ediləcək”.\nOnun sözlərinə görə, seçkilər hər il İdarə Heyətinin yeni tərkibini seçmək məqsədilə təşkil olunur. Namizədlər şirkət rəhbərləri, sahə klublarının prezidentləri, Caspian European Club və Caspian American Club-un komitə rəhbərləri arasından seçiləcək.\nTelman Əliyev bütün sahibkarları ilkin səsvermədə fəal iştirak etməyə səsləyib.\nO əlavə edib ki, Klubun tərkibində Caspian European Club və Caspian American Club-un İdarə Heyətinin cəmi 12 üzvü yer ala bilər. Əvvəlki seçkilər ötən il iyunun 13-dən sentyabrın 13-dək keçirilib. 2016-cı il oktyabrın 5-də isə İdarə Heyətinin yeni tərkibinin birinci iclası təşkil olunub.\nTelman Əliyev qeyd edib ki, www.caspianenergy.tv saytında Caspian European Club və Caspian American Club-un İdarə Heyətinə namizədlərin video müraciətləri yerləşdirilib:\n"Tərəfimizdən ilkin internet səsverməsi prosesinə bir neçə qanunsuz müdaxilə cəhdinin qarşısı alınmışdır. Səsvermənin nəticəsini dəyişməyə yönəlmiş istənilən cəhd obyektiv səsverməyə riayət məqsədilə müxtəlif İKT şirkətlərindən cəlb edilmiş İT mütəxəssislər qrupu tərəfindən zərərsizləşdiriləcək".


Qadınlar | Sizinyol.com\nNigeriyalı qadınlar Şeyx Zəkakinin azadlığı üçün etiraz aksiyası keçirib\nNigeriya İslam Hərəkatının yüzlərlə qadın üzvü ölkə paytaxtında sivil yürüyüş təşkil edərək, Şeyx Zəkzakinin sərbəst buraxılmasını tələb ediblər. Şeyx Zəkzakinin həbs olunmasının 711-ci günü münasibətiylə Nigeriyanın müxtəlif şəhərlərində aksiya keçirilib. Aksiyalarda iştirak edənlər Şeyx Zəkzaki Davamını oxu\nVideo: Ustad Qəraəti kişilərin yad qadınlara baxmasından danışır\nSizinYol: Bütün zövqdən olan insanları, bütün nəsilləri öz söhbətləri ilə cəzb edən Ustad Qəraəti kişilərin evdən bayırda yad qadınlara nə üçün ləzzətlə baxmasından danışır, İzləyin.\nTürkiyədə metroda sonuncu vaqon qadınlar üçün ayrılacaq\nTürkiyənin Bursa şəhərinin meriyası metroda qadınlar üçün ayrı vaqonların nəzərdə tutan layihəni işə salıb. Şəhər meri Rəcəb Altəpə bildirib ki, yenilik qadınların ictimai nəqliyyatda gedişini daha rahat edəcək. Onun sözlərinə əsasən, layihə əhalinin müxtəlif qrupları Davamını oxu\nŞiə və ələvi qadınları terrorçulara halal elan edən Navi Ömər nəhayət ki…(Foto)\nSizinYol məlumat verir ki, şiə və ələvi qadınları vəhhabi terrorçulara halal elan edən Navi Ömər adlı terrorçu Suriya Ordusu tərəfindən yaxalanıb.\n8 mart bayramını keçirən dindarların bilmədiyi nöqtələr (Fotolar)\nBiz qadınlar bayramını daha açıq ürəklə Peyğəmbərimizin(s) qızının mövlud günündə qeyd edə bilərik… Təəssüf ki, əksər insanlar çox vaxt yalnız bər-bəzəkli formalara aldanaraq mahiyyətlərlə maraqlanmır. Odur ki, tədricən başımıza gətirilən bir çox bəlaların səbəblərini də Davamını oxu\nQadınlar daha az kredit alırlar\n“Qadınlar daha az kredit alırlar.” Bunu gender bərabərliyinə həsr edilmiş “BFB-də növbəti açılış zəngi” adlı tədbirdə çıxış edən SECO-nun regional direktor müavini Simon Haberli deyib. IFC-nin Avropa və Mərkəzi Asiya üzrə korporativ idarəetmə rəhbəri Merima Davamını oxu\n+18…Müxalifətin ağz dolusu danışdığı Amerika mədəniyyətindən biabırçı görüntülər (Fotolar)\nABŞ-da kişilərin son illər qadın kimi geyinmə görüntüləri artıq tez-tez gündəmə gəlir. Azərbaycanda ABŞ və Avropa dəyərlərini təbliğ edən müxalifət nümayəndələrinin təqdim edəcəyimiz fotolara münasibət yəqinki özlərinəməxsus olacaq. Sizinyol.com xarici KİV-ə istinadən fotoları təqdim edir:\nƏdəbiyyat, yoxsa gənc qadınlar?\nSizinYol.com xarici mediaya istinadən xəbər verir: Tanınmış amerikalı tənqidçi Ceyms Vud (James Wood) ədəbiyyatı həyata ən yaxın hadisə (The nearest thing to life) adlandırıb. Vudun nəzərincə, bizi əhatə edən nə varsa, həyata ədəbiyyat qədər yaxın Davamını oxu


Nazir Əbülfəs Qarayev Ramazan bayramı münasibətilə mədəniyyət ictimaiyyətini təbrik edib – Akademik Milli Dram Teatrı\nMədəniyyət naziri Əbülfəs Qarayev ölkəmizin mədəniyyət ictimaiyyətini müsəlman dünyasının müqəddəs Ramazan bayramı münasibətilə təbrik edib.\nTəbrikdə islam dinin humanist dəyərlərinin təcəssümü olan Ramazanın insanları birliyə, bərabərliyə, paylaşmağa, eyni zamanda nəfsinə hakim olmağa səslədiyi qeyd olunur. Bildirilir ki, insanın ruhu və cismi üçün olduqca böyük önəm kəsb edən orucluq mənəviyyatımıza müsbət təsir göstərən ilahi qüdrətə malikdir.\nOrucluq ilin qısa bir dövrünü əhatə etsə də, onun gətirdiyi mənəvi zənginlik, ruhi rahatlıq özünü və cəmiyyəti dərk etmək baxımından böyük əhəmiyyət kəsb edir. Ona görə də “On bir ayın sultanı” olaraq da xarakterizə edilən bu mübarək bayramın hikmət və fəziləti islam fəlsəfəsində çox önəmli yerə sahibdir.\n“Tarixən Azərbaycanda islam dəyərlərinə, irsinə bağlılıq olmuşdur. Ölkəmizdə islam mədəniyyətini zənginləşdirən qədim maddi mədəniyyət nümunələrinin çoxluğu xalqımızın bu dinin ali ideyalarına olan ehtiramının mühüm göstəricisidir. Xalqımız tarixin müxtəlif dönəmlərində çətin sınaqlardan keçsə də, öz adət-ənənələrini, həmçinin islam dininin dəyərlərini qoruyub yaşatmışdır. Azərbaycanda həmişə islami dəyərlər və dünyəvilik vəhdətdə olmuşdur. Prezident İlham Əliyevin sərəncamı ilə 2017-ci il ölkəmizdə “İslam həmrəyliyi ili” elan edilmiş, həmin il may ayının 12-dən 22-dək Bakıda IV İslam Həmrəyliyi Oyunları yüksək səviyyədə keçirilmişdir. Bu il Azərbaycanın qədim və zəngin mədəniyyət beşiklərindən olan Naxçıvan şəhəri “İslam mədəniyyətinin paytaxtı” missiyasını yerinə yetirir”, – deyə təbrikdə vurğulanır.\nƏbülfəs Qarayev təbrikin sonunda mədəniyyət ictimaiyyətinə müqəddəs bayram münasibətilə cansağlığı, ailə səadəti və ölkəmizin tərəqqisi naminə yeni uğurlar arzulayıb.\nPrevious “Manqurt” tamaşasının premyerası keçirilib\nNext Hacıağa Abbasovun 130 illik yubiley tədbiri keçirilib


Bakıda Məşədi Dadaş məscidində Aşura (fotoreportaj) - Meydan.TV\nСтатья обновлена: 10 Сентябрь 2019\nSentyabrın 10-u hicri-qəməri təqvimi ilə Məhərrəm ayının onuncu günü, Aşuradır. Aşura günü ilə əlaqədar Azərbaycandakı məscidlərdə İmam Hüseyn əzadarlığı keçirilir.\nMərasimdə dini çıxış, Kərbəla hadisəsinin tarixçəsindən bəhs edilir, daha sonra mərsiyələr, nohələr oxunur, ehsanlar paylanılıb.\nBu il sentyabrın 1-i hicri-qəməri təqvimi ilə Məhərrəm ayı başlayıb.\nMəhəmməd peyğəmbərin nəvəsi, şiələrin üçüncü imamı Hüseyn və onun tərəfdarlarının qətlə yetirilməsi (Kərbəla hadisəsi) Məhərrəm ayında baş verdiyindən, dünyanın bir çox ölkəsində müsəlmanlar onu matəm ayı kimi qeyd edirlər.\nHər il minlərlə insan Kərbəlaya toplaşaraq, hicrətin 61-ci ilində (hazırda hicri təqvimi ilə 1439-cu ildir) Kərbəlada öldürülən İmam Hüseyn və 72 tərəfdarına yas saxlayır, əzadarlıq edirlər.\nMəhərrəmlik mərasimi, ümumilikdə, Məhərrəm və Səfər aylarında (qətlə yetirilənlərin 40 mərasiminə görə) davam edir. Məhərrəm ayının 10-da Aşura hadisəsi - qətliam baş verib.\nBakıda Məşədi Dadaş məscidində Aşuradan fotoreportaj\nКороткие линки: http://mtv.re/cq7je9


4 Dekabr 2020 22:18 | 7 739\nCari ilin 3 noyabr tarixində ABŞ-da keçirilmiş Prezident seçkilərindən bir aydan artıq vaxt keçir. Bu seçkilərin nəticəsi dünyanın super dövlətinin 46-cı prezidentinin adına aydınlıq gətirməlidir (əgər Donald Tramp 2-ci dəfə prezident seçilməsə).\nABŞ-da mövcud seçki sisteminə görə dövlət başçısı 538 nəfərdən ibarət Seçkiçilər Kollegiyası tərəfindən seçilir. Hər bir ştatı təmsil edən seçkiçilərin sayı Konqresdə həmin ştatın nümayəndələrinin sayına bərabərdir. Seçkiçilər seçkilərdə əvvəlcə onların ştatında qalib gəlmiş namizədə səs verməlidirlər, lakin bunu bir vəzifə kimi tələb edən qanun yoxdur. Beləliklə, namizəd öz opponenti ilə müqayisədə daha çox amerikalının səsini topladığı halda, seçkiçilərin həmin namizədə daha az səs verməsi nəticəsində uduza bilər.\nNoyabrın 4-ə olan nəticələrə görə, Bayden Seçkiçilər Kollegiyasında 248 səsə, Tramp isə 214 səsə malikdir. Seçkilərdə qələbə üçün hər hansı bir namizəd 270 səs toplamalı idi.\nArtıq bu gün Baydenin qələbəsi heç kimdə şübhə doğurmur. Dünyanın bir çox dövlət və hökumət nümayəndələri artıq Baydeni qələbə münasibətilə təbrik də ediblər.\nDünyanın bir nömrəli demokratiya carçısı hesab edilən ABŞ-ın hal-hazırkı Prezidenti Donald Tramp isə öz opponentini seçkiləri saxtalaşdırmaqda ittiham edir.\nBelə bir məqamda bizləri belə bir sual düşündürür: Bu gün dünyanın demokratiya qarantı hesab edilən ABŞ-dakı bu anlayışla demokratiyanın yaradıcısı kimi tarixə düşən Yunanıstan demokratiyası arasında çoxmu fərq var?\nBu baxımdan, ABŞ-da bu gün prezident seçkiləri ətrafında baş verən gərginlik bizi "demokratiya" nəzəriyyəsinə bir daha nəzər salmağa vadar edir.\nƏvvəlcə, elə demokratiya sözü ( yunancadan demos - xalq və kratos - hakimiyyət) "xalq" və "hakimiyyət" sözlərinin birləşməsindən yaranıb, "xalqı idarəçilik" mənasını verir. Xalq dedikdə isə seçici olaraq, o dövr Yunanıstanın yalnız 20 yaşdan yuxarı azad kişiləri nəzərdə tutulurdu. Yəni, ölkənin idarəsində qadınların, qulların və elita üzvü olmayanların heç bir rolu, seçici hissəsi olmurdu. Yəni, tam da Sokrat, daha sonra isə Platonun istədiyi kimi yalnızca elita üzvlərinin bunlara hüququ çatırdı. Qədim Yunanıstanda isə elita dedikdə ağıla feodallar yox, savadlı, oturuşmuş təbəqə gəlirdi. Bu məqamda isə ağıla bir sual gəlir. Qadınlar, savadı olmayanlar, qullar insan hesab edilmir? Deməli, e.ə 5-ci əsrdə Yunanıstanda tək idarəçi yerinə çoxluğun diktaturası var idi. Bu sualları verdikcə günümüzə qayıdaq.\nSeçkidə 3 partiya var: ’’A’’51%, ’’B’’29%, ’’C’’20% kimi səslər toplayır. Təbii olaraq, ’’A’’ partiyası hakimiyyətə gəlir və 51% seçicinin istəklərini yerinə yetirir. Bəs digər partiyalar? Seçicilərin yarısı isə öz istəklərindən məhrum qalır. Deməli,demokratiya daha yaxşı alternativi olmayan, bəzi hallarda isə müəyyən yerlərdə insan hüquqlarını pozan ideologiyadır. Çoxluğun, yəni, həmin o ’’A‘’ partiyasının diktaturasının qarşısını almaq üçün Jon Look, Monteskyö addımlar atır, idarəçəliyi qollara bölür. Beləliklə, diktatorluq edə biləcək çoxluğun gücü də bölünür. Yuxarıda yazdığım insan hüquqları pozuntusu da düzəlir. Avram Linkolnun dövründə, onun öz təbirincə desək, "Xalqın xalq tərəfindən xalq üçün idarəsi"nə çox keçmədən qaradərililər də öz səslərini verirlər.\nAmma demokratiyanın zəif cəhətləri bitmir. İdeal demokratiya və orijinal seçki nümunəsi olan Amerika dövlətçiliyinin yaxın tarixində də buna rast gəlirik..1972-ci ildə baş verən Uotergeyt böhranı Respublikaçı partiyanın dinləmə qurğusu birbaşa seçkilərə təsir etdiyindən Riçard Nikson istefa verməli olur. Daha sonra baş verən çaxnaşmaları isə saymaqla bitmir. Bu gün belə Joe Baydenin başına 2-ci bir Uotergeyt hadisəsinin gəlməyəcəyinə əmin olmaq çətindir. Əgər ABŞ respublikaçıları həqiqətən məğlub olsa belə milyonlarla respublikaçı vətəndaş illərlə öz demokratiya hüquqlarından məhrum qalacaq və bu da öz növbəsində, qıcıqla bərabər daha sərt qütbləşmə yaradacaq.\nMəsələn, e.ə 399-cu ildə Sokrat 52% səslə ölüm cəzasına məhkum olunur. Məhkəmədə səsverməyə qatılan 500 nümayəndənin bitərəf olduğu sual altında idi. Bunlara rəğmən, Sokrat qərardan qaçmır, ölümü ilə demokratiyanın və onun seçki sisteminin yanlış olduğunu isbat edir.\nQeyd edək ki, Sokrat kimi filosof cəmiyyəti "yoldan çıxardığı" üçün ittiham edilirdi. Deməli, həmin 52% yunanlı elmin, tərəqqinin inkişafındansa, öz mövqelərini bərkitməyi seçdi və Sokratı haqsızca ittiham etdi. Beləliklə, biz heç vaxt seçicinin, nə də onun nümayəndəsinin nə dərəcədə bitərəf olduğundan əmin ola bilmirik.\nKarl Kopper qeyd edir ki, "Demokratiya yox, onun praktikası yanlış ola bilər" . Beləliklə, problemi sistemdə yox, özümüzdə axtarmalıyıq. Ədalət naminə bitərəf olaq, mənfəətcil yanaşmadan uzaq qalaq. Axı o tez-tez tənqid etdiyimiz sistemləri də biz insanlar təşkil edirik. Hər bir sistem orqanlardan təşkil olunur. Biz də elə tənqid etdiyimiz sistemlərin orqanları ola bilərik. Deməli, bəzən nümunəvi orqan olmaq bütün tənqidlərdən daha güclü ola bilər.\n"Resurs" Analitik İnformasiya Mərkəzinin əməkdaşı


Hüquqşünas: "Əmək Məcəlləsində sovet sistemindən qalan xeyli müddəalar"\nHüquqşünas: “Əmək Məcəlləsində sovet sistemindən qalan xeyli müddəalar”\nƏmək münasibətlərinin mülki hüquqi müqavilələrlə rəsmiləşdirilməsi hallarına yol verilməməsi məqsədi ilə Əmək Məcəlləsinə bir sıra dəyişikliklər edilib. Dəyişikliklərlə bağlı hüquqşünas Hafiz Həsənov ASTNA-nın suallarını cavablandırıb.\nSual: Hafiz bəy, Əmək Məcəlləsinə yeni dəyişikliklər edilib. Bu dəyişikliklərin mahiyyəti nədən ibarətdir? Dəyişikliklər əsasən özündə nələri ehtiva edir?\nCavab: Əmək Məcəlləsinə 2 aprel 2021-ci il tarixli qanunla əmək münasibətlərinin tənzimlənməsi ilə bağlı bir sıra dəyişikliklər edilib. Bu dəyişikliklər özündə əmək münasibətlərin anlayışını, əmək münasibətlərinin mülki hüquqi müqavilələrlə rəsmiləşdirilməsinin yolverilməzliyini, əmək müqaviləsi ilə rəsmiləşdirilməli halların dairəsini müəyyən edir. Bu dəyişiklilərin məqsədi rəsmilər tərəfindən belə izah olunur ki, işlərin görülməsi və xidmətlərin göstərilməsi üzrə münasibətlər daha çox mülki hüquqi müqavilələrlə deyil, əmək müqavilələri ilə tənzimlənsin.\nSual: Dəyişikliklərdə əsasən çaşqınlıq yaradan məsələ mülki hüquqi müqavilə (xidməti müqavilə) ilə işləyənlərlə bağlıdır. Belə fikirlər var ki, xidməti müqavilələr ləğv olunur və işəgötürənlər xidməti müqavilə ilə çalışanları işə götürməlidirlər, əmək müqaviləsi bağlamalıdırlar.Konkret Əmək Məcəlləsinə edilən dəyişikliklərdə xidməti müqavilə ilə çalışanlarla bağlı nələr nəzərdə tutulub, siz bunu açıqlaya bilərsinizmi?\nCavab: Əmək Məcəlləsi işçilərlə işəgötürənlər arasında yaranan əmək münasibətlərini, habelə onlarla müvafiq dövlət hakimiyyəti orqanları, hüquqi şəxslər arasında həmin münasibətlərdən törəyən digər hüquq münasibətlərini tənzimləyir. Qısaca desək, Əmək Məcəlləsi əmək müqaviləsi əsasında yaranan əmək münasibətlərini tənzimləyir. Xidmət müqavilələrindən yaranan münasibətlər Əmək Məcəlləsi ilə deyil, Mülki Məcəllə ilə tənzimlənir. Yeni dəyişiklilərlə əmək müqaviləsi ilə tənzimlənməli münasibətlərin dairəsi müəyyənləşdirilir. Bu dəyişikliklərlə konkret olaraq əmək müqaviləsinin bağlanması halları göstərilib və həmin hallar üzrə mülki hüquqi müqavilələrin (xidmət müqaviləsinin) bağlanması qadağan edilir. Həmin halların bir hissəsi elə Əmək Məcəlləsinin özündə göstərilən hallardır. Lakin yeni dəyişiklilərdə bir sıra əlavə hallar da vardır ki, bu hallar məzmunca konkret deyil, ümumi xarakter daşıyır. Ona görə də belə hesab edilir ki, bu normaların praktikada tətbiqi sui-istifadələr üçün imkanlar yarada bilər. Məsələn, 7-ci maddəyə əlavə edilən 2-3-cü hissənin 2-3.4.-cü bəndində deyilir ki, tərəflər arasında münasibətlər işəgötürənin əsas fəaliyyət sahəsinə aid işlərin (xidmətlərin) yerinə yetirilməsi ilə bağlı yarandıqda əmək müqaviləsi bağlanmalıdır. Buradan belə çıxır ki, hüquq yönümlü təşkilatın əsas fəaliyyət sahəsi hüquq sahəsi olduğundan biz hüquq layihələri üzrə hüquqşünasla ancaq əmək müqaviləsi bağlamalıyıq, xidmət müqaviləsi yox. Eyni zamanda həmin hissənin 2-3.3.-cü bəndinə görə tərəflər arasında münasibətlər müvafiq peşə və ya vəzifəyə qəbul (təyin) edilməklə yarandıqda da ancaq əmək müqaviləsi bağlanmalıdır. Anlamaq olmur ki, hər hansı peşə üzrə işlərin görülməsi və ya xidmətlərin göstərilməsi üçün niyə ancaq əmək müqaviləsi bağlanmalıdır? Dəyişikliklərdə ümumi xarakter daşıyan və məntiqə uyğun olmayan bu normalarla yanaşı, digər bu kimi normalar da vardır və hesab edirəm ki, bunlar praktikada problemlər yarada bilər.\nSual: QHT qanunvericiliyinə edilən mürtəce dəyişikliklərdən sonra QHT-lər ciddi problemlər yaşayır. İndi Əmək Məcəlləsinə edilən bu dəyişikliklərdən sonra belə fikirlər var ki, məqsəd xidməti müqavilələrlə ayaqda qalmağa çalışan QHT-ləri sıradan çıxarmaqdır. İndiki halda dayanıqlı maliyyə imkanları olmayan QHT-lər işlərin görülməsində və xidmətlərin göstərilməsində daha çox xidmət müqavilələri bağlayırlar. Nə dərəcədə haqlıdır bu fikri söyləyənlər?\nCavab: Hesab edirəm ki, ümumilikdə işlərin görülməsi və xidmətlərin göstərilməsi üzrə niyə əmək müqaviləmələrindən daha çox əmək müqavilələrinin bağlanmasının səbəbləri aradan qaldırılmalıdır. Yəni bu gün Əmək Məcəlləsində əmək müqaviləsi üzrə əmək münasibətlərində işəgötürənlərin üzərində xeyli öhdəliklər vardır və bu öhdəliklər xidmət müqavilələri üzrə münasibətlərdə yoxdur. Həmçinin, hazırda əmək müqavilələri üzrə (neft sektoru istisna olmaqla) 8 min manatadək olan əmək haqqı gəlir vergisinə cəlb ediilməsə də, sosial sığorta ödəmələri xidmət müqavilələrinə nisbətən çox yüksəkdir. Bu cür müqayisələri çox aparmaq olar. Hesab edirəm kİ, əmək müqavilələrinin sayının artırılması üçün qanunvericiliyə bu cür düzəlişlərdənsə, iqtisadi stimullaşdırıcı digər dəyişiklilər edilməlidir.\nQHT-lərə gəldikdə isə, bu məsələ bir qədər də çətindir. Belə ki, əsas maliyyə mənbəyi qrantlar olan QHT-lər müvafiq layihələr üzrə işlərin görülməsini və xidmətlərin göstərilməsini əmək müqavilələri üzrə həyata keçirərlərsə, onlar işəgötürən olaraq işçiləri ödənişli və ödənişsiz məzuniyyətlə, bir sıra icbari sığortalarla təmin etməli, əmək haqqına əlavələrlə mükafatlandırmalıdır, əmək münasibətlərindən irəli gələn digər hüquqlarını təmin etməlidirlər.Bütün bunlar üçün isə, dayanıqlı və geniş maliyyə imkanları zəruridir. Ona görə də QHT-lər öz fəaliyyətlərində daha çox mülki hüquqi (xidmət) müqavilələrinin bağlamağa məcbur olurlar. Hesab edirəm ki, Əmək Məcəlləsinə edilən dəyişiklikıər QHT-lərin fəaliyyətinə də təsirsiz ötüşməyəcək.\nSual: Əmək məcəlləsinə bu kimi dəyişiklikləri etmək labüd idimi? Məcəllədə, ümumiyyətlə əmək qanunvericiliyində əsas çatışmazlıqlar, boşluqlar hansılar idi ki, onlar aradan qaldırılmalı idi, amma bu dəyişikliklərdə də həmin boşluqlar aradan qaldırılmayıb. Yəni təklifləriniz nədən ibarətdir?\nCavab: Əmək Məcəlləsinə edilməli dəyişikliklərin bir hissəsi barədə əvvəlki suallara cavablarda bildirdim. Eyni zamanda onu qeyd edirəm ki, Əmək Məcəlləsində sovet sistemindən qalan xeyli müddəalar var və bu normalara yeni yanaşmalar olmalıdır. Həmçinin, kommersiya təşkilatları ilə qeyri-kommersiya təşkilatları arasında əmək münasibətlərinin tənzimlənməsi sahəsində xeyli fərqliliklər var. Hesab edirəm ki, Əmək Məcəlləsində bu kimi dəyişikliklər daha çox inkişafa xidmət edər.\nƏvvəlki məqaləTürkiyədə yaşayan azərbaycanlıların hüquqi statusu rəsmiləşdiriləcək\nNövbəti məqaləMilli Məclis vəkillərin cərimələməsi barədə dəyişikliyi qəbul etdi


'Societe Generale': Turkiyede dollarin mezennesi daha da artacaq - Azadliq Xeber\n'Societe Generale': Turkiyede dollarin mezennesi daha da artacaq\n'Societe Generale': Türkiyədə dolların məzənnəsi daha da artacaq\n20 Yanvar, 2017 12:34 xeber – Fransanın “Societe Generale” bankı Türkiyədə ABŞ dollarının məzənnəsinin 2017-ci ilin ilk rübünün sonuna qədər 3,95 TRY/USD-yə yüksələcəyini, lakin sonrakı rüblərdə türk lirəsinin möhkəmlənməyə başlayacağını proqnozlaşdırır. “Report”un “Bloomberg” agentliyinə istinadən verdiyi xəbərə görə, bu açıqlama ilə Bankın analitiki Feniks Kalen (Phoenix Kalen) çıxış edib. “Türkiyə Mərkəzi Bankının (TCMB) nağd valyuta bazarındakı hərəkətləri yeni pul siyasəti alətlərinin tətbiqi və sərt monetar siyasətlə bərabər faiz dərəcələrində yumşaq artım edəcəyini göstərir. Lakin, bütün bunlara baxmayaraq, türk lirəsinin məzənnəsində zəifləmə gözləyirik”, – deyə F.Kalen qeyd edib.Xatırladaq ki, hazırda Türkiyənin nağd valyuta bazarında TRY/USD məzənnəsi 3,82-yə bərabərdir. “Report”un analitik qrupu Türkiyədə dolların məzənnəsinin yaxın illərdə artmağa davam edəcəyini proqnozlaşdırır. Bu il üçün isə məzənnənin 4,05-4,15 TRY/USD diapazonuna qədər artacağı gözlənilir.